marsh-mellow/assamese_wikipedia huggingface dataset:
গীতা কাপুৰ () (জন্ম-৫ জুলাই ১৯৭৩) হৈছে এগৰাকী ভাৰতীয় নৃত্য পৰিচালক  (কৰিঅ'গ্ৰাফাৰ) আৰু টেলিভিছন ব্যক্তিত্ব৷ তেখেত সাধাৰণতে হিন্দী ছবি জগতৰ লগত জড়িত৷ গীতা কাপুৰে টেলিভিছনযোগে সম্প্ৰচাৰিত হোৱা একাধিক নৃত্যৰ ৰিয়েলিটি শ্ব' যেনে- ডান্স ইণ্ডিয়া ডান্স, ছুপাৰ ডান্সাৰ, ইণ্ডিয়া কে মস্ত কলন্দৰ আৰু ইণ্ডিয়া'ছ বেষ্ট ডান্সাৰত বিচাৰক হিচাপে কাম কৰিছে৷ 
কৰ্মজীৱন
বলিউডৰ এগৰাকী প্ৰসিদ্ধ কৰিঅ'গ্ৰাফাৰ ফাৰাহ খানৰ দলত যোগ দি গীতা কাপুৰে পোন্ধৰ বছৰ বয়সতে নিজৰ কেৰিয়াৰ আৰম্ভ কৰে৷ পৰৱৰ্তী সময়ত গীতা কাপুৰে ফাৰাহ খানৰ সহযোগী হিচাপে বহুকেইখন ছবিত কাম কৰে৷ তাৰে ভিতৰত কুচ কুচ হোতা হ্যেয়, দিল তো পাগল হ্যেয়, কভি খুছি কভি গম, মোহব্বতে, কল হো না হো, মে হু না, ওম শান্তি ওম, মুম্বাই ড্ৰিমছ (২০০৪)ৰ বিষয়ে উল্লেখ কৰিব পাৰি৷      '  ' '    , 25  2004. ইয়াৰ পিছত গীতা কাপুৰে ফিজা (২০০০), অশোকা (২০০১), সাথিয়া (২০০২), হেই বেবি (২০০৭), থোড়া প্যাৰ থোড়া মেজিক (২০০৮), আলাদিন (২০০৯), টিছ মাৰ খান (২০১০), শীলা কি জৱানী (২০১০), তেৰে নাল লাভ হো গয়া (২০১১) আৰু শ্বিৰিন ফাৰহাদ কি ট' নিকল পড়ি (২০১২)ত মুখ্য নৃত্যপৰিচালক হিচাপে কাম কৰে৷ ২০১৩ চনৰ পেপছি আইপিএলৰ উদ্বোধনী অনুষ্ঠানকে ধৰি গীতা কাপুৰে বহুকেইখন বঁটাপ্ৰদান অনুষ্ঠান আৰু সংগীত সমাৰোহৰ (যেনে-টেম্পটেছন ৰিলডেড) নৃত্য পৰিচালনা কৰিছে৷

সুচিত্ৰা কৃষ্ণমূৰ্তিৰ গীত 'দাম তাৰা', 'কুছ কুছ হোতা হ্যেয়'ৰ 'তুঝে য়াদ না মেৰি আয়ে', 'মে হু না' ছবিৰ 'গৰি গৰি'কে প্ৰমুখ্য কৰি কিছুমান গীতৰ দৃশ্যাংশত গীতা কাপুৰে গৌণ নেপথ্য নৃত্যশিল্পী হিচাপে ভুমুকি মাৰিছিল৷ সেইসমূহ দৃশ্যাংশত তেখেতে ধ্ৰুপদী আৰু আধুনিক নৃত্যশৈলীৰ মিশ্ৰণ ঘটাইছিল৷ ১৯৯০ৰ দশকৰ শেষৰফালে নায়কৰ দৰে ছবিত তেখেতে প্ৰদৰ্শন আগবঢ়ায়৷ কুছ কুছ লোচা হ্যেয় নামৰ ছবিখনতো তেখেতক দেখিবলৈ পোৱা যায়৷

২০০৮ চনত গীতা কাপুৰে টেলিভিছনৰ জগতত প্ৰৱেশ কৰে৷ জি টিভিযোগে সম্প্ৰচাৰিত হ'বলগীয়া "ডান্স ইণ্ডিয়া ডান্স"ৰ প্ৰথমটো সংস্কৰণত তেখেতক এগৰাকী বিচাৰক হিচাপে আমন্ত্ৰিত কৰা হয়৷ গীতা কাপুৰৰ সতীৰ্থ বিচাৰকদ্বয় আছিল কৰিঅ'গ্ৰাফাৰ টেৰেন্স লিৱিছ আৰু ৰেম' ডিছুজা৷ আনহাতে বলিউদৰ অভিনেতা মিথুন চক্ৰৱৰ্তীক প্ৰতিযোগিতাখনৰ গ্ৰেণ্ড মাষ্টাৰৰ আসনত বহুওৱা হৈছিল৷ গীতা কাপুৰে "গীতা কি গেং" নামৰ দলটোক নৃত্য শিকাইছিল৷

২০০৯ চনত গীতা কাপুৰ "ডান্স ইণ্ডিয়া ডান্স"ৰ দ্বিতীয়টো সংস্কৰণলৈ আহে৷ টেৰেন্স লিৱিছ আৰু ৰেমো ডিছ'জা এইবাৰো তেখেতৰ সতীৰ্থ বিচাৰক আৰু প্ৰশিক্ষক হয়৷ তেওঁলোকে সৰ্বমুঠ ১৮গৰাকী প্ৰতিযোগীক বিভিন্ন নৃত্যশৈলী শিকায় আৰু প্ৰশিক্ষণ দিয়ায়৷ তাৰে ভিতৰত কণ্টেম্পৰাৰি, বলিউড, হিপ-হপ আদি আছিল৷

পৰৱৰ্তী সময়ত গীতা কাপুৰে ফাৰাহ খান আৰু সন্দীপ ছোপাৰকাৰৰ লগত ডিআইডি লিটল মাষ্টাৰছ নামৰ আন এটি নৃত্যৰ ৰিয়েলিটি অনুষ্ঠানত দেখা দিয়ে৷ অনুষ্ঠানটোত ফাৰাহ খান আৰু সন্দীপ বিচাৰক হিচাপে জড়িত হৈছিল৷ কৰিঅ'গ্ৰাফাৰ মৰ্জি পেষ্ট'নজী আৰু ৰাজীৱ সুৰ্তীৰ লগত তেখেত ডিআইডি ডাবলছ নামৰ অনুষ্ঠানটোত বিচাৰকৰ আসনত বহে৷ বৰ্তমান গীতা কাপুৰে শিল্পা শেট্টী আৰু অনুৰাগ বসুৰ লগত ছনি টিভিত "ছুপাৰ ডান্সাৰ ছেপটাৰ ৪" নামৰ প্ৰতিযোগিতাখনিত বিচাৰকৰ ভূমিকা পালন কৰি আছে৷

তথ্যসূত্ৰ

শ্ৰেণী:ভাৰতীয় নৃত্যশিল্পী
গীতা কোডা () এগৰাকী ভাৰতীয় ৰাজনীতিবিদ আৰু ভাৰতীয় জনতা পাৰ্টিৰ সদস্য৷ তেওঁ সিংহভুম লোকসভা সমষ্টিৰ এগৰাকী প্ৰাক্তন সংসদ সদস্য ইয়াৰ পূৰ্বে তেওঁ জয় ভাৰত সামন্ত পাৰ্টিৰ সৈতে জড়িত আছিল ২০২৪ চনৰ ২৬ ফেব্ৰুৱাৰীত তেওঁ ভাৰতীয় জাতীয় কংগ্ৰেছ এৰি সেইদিনাই বিজেপিত যোগদান কৰে

ৰাজনৈতিক কেৰিয়াৰ
কোড়া পশ্চিম সিংভূম জিলাৰ জগানাথপুৰ সমষ্টিৰ পৰা ঝাৰখণ্ড বিধানসভাৰ সদস্য আছিল তেওঁ এগৰাকী জনগোষ্ঠীয় হো, অনুসূচিত জাতিৰ প্ৰতিনিধি৷ তেওঁৰ বিবাহ ঝাৰখণ্ডৰ প্ৰাক্তন মুখ্যমন্ত্ৰী মধু কোড়াৰ সৈতে হৈছে

 বঁটা আৰু সন্মান 
চেম্পিয়নছ অৱ চেঞ্জ বঁটা, ২০১৯ চনত৷ তেওঁ সমাজ কল্যাণ (আকাংক্ষিত জিলা)ৰ দিশত কৰা কামৰ বাবে উক্ত সন্মান লাভ কৰিছিল ২০ জানুৱাৰী ২০২০ তাৰিখে বিজ্ঞান ভৱন, নতুন দিল্লীত ভাৰতৰ ৰাষ্ট্ৰপতি প্ৰণৱ মুখাৰ্জীয়ে তেওঁক এই বঁটা প্ৰদান কৰে

 তথ্যসূত্ৰ 
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
গীতা গোপীনাথ (জন্ম ৮ ডিচেম্বৰ ১৯৭১) এগৰাকী ভাৰতীয় আমেৰিকান অৰ্থনীতিবিদ তেওঁ হাৰ্ভাৰ্ড বিশ্ববিদ্যালয়ৰ আন্তৰাষ্ট্ৰীয় অধ্যয়ন আৰু অৰ্থনীতি বিজ্ঞানৰ জন জৱানষ্ট্ৰ আসনৰ অধ্যাপক ইয়াৰ লগতে তেওঁ নেছনেল ব্যুৰ' অফ ইকনমিক ৰিচাৰ্ছৰ আন্তৰ্জাতিক বিত্ত আৰু সামষ্টিক অৰ্থনীতি কাৰ্যসূচীৰ সহ সঞ্চালক পদত অধিষ্ঠিত হৈ আছে

তেওঁ ২০১৮ চনৰ অক্টোবৰ মাহত আন্তঃৰাষ্ট্ৰীয় মুদ্ৰা নিধিৰ মুখ্য অৰ্থনীতিবিদ হিচাপে নিযুক্তি লাভ কৰে ২০১৯ চনৰ ১ জানুৱাৰীৰ পৰা তেওঁৰ কাৰ্যকাল আৰম্ভ হয় তেওঁ কেৰালাৰ মুখ্যমন্ত্ৰীৰ অৰ্থনৈতিক উপদেষ্টা হিচাপেও কাৰ্যনিৰ্বাহ কৰিছিল তেওঁৰ গৱেষণাৰ মূল বিষয় হল আন্তৰ্জাতিক বিত্ত আৰু সামষ্টিক অৰ্থনীতি

প্ৰাৰম্ভিক শিক্ষা
১৯৭১ চনৰ ৮ ডিচেম্বৰ তাৰিখে ভাৰতৰ কলকাতাত গীতা গোপীনাথৰ জন্ম হৈছিল তেওঁৰ পিতৃ টিভি গোপীনাথ আৰু মাতৃ ভিচি বিজয়লক্ষ্মী তেওঁৰ পিতৃ-মাতৃ দুয়ো কেৰালা ৰাজ্যৰ কান্নুৰৰ অধিবাসী আছিল আৰু গীতা তেওঁলোকৰ দুগৰাকী জীয়েকৰ ভিতৰত সৰু গৰাকী

গীতায়ে কৰ্ণাটকৰ মহীশূৰৰ নিৰ্মলা কনভেণ্ট স্কুলত প্ৰাৰম্ভিক শিক্ষা গ্ৰহণ কৰিছিল ১৯৯২ চনত তেওঁ দিল্লী বিশ্ববিদ্যালয়ৰ অন্তৰ্গত লেডী শ্ৰী ৰাম কলেজৰ পৰা অৰ্থনীতি বিষয়ত স্নাতক ডিগ্ৰী লাভ কৰে তাৰপিছত তেওঁ ১৯৯৪ চনত দিল্লী স্কুল অফ ইকনমিক্সৰ পৰা অৰ্থনীতিৰ স্নাতকোত্তৰ ডিগ্ৰী লাভ কৰে ইয়াৰ পিছত তেওঁ উচ্চ শিক্ষাৰ বাবে আমেৰিকা যুক্তৰাষ্ট্ৰলৈ যায় তাত তেওঁ ১৯৯৬ চনত ৱাশ্বিংটন বিশ্ববিদ্যালয়ৰ পৰা আকৌ স্নাতকোত্তৰ ডিগ্ৰী লাভ কৰে ২০০১ চনত তেওঁ প্ৰিন্সটন বিশ্ববিদ্যালয়ৰ পৰা পিএইছডি লাভ কৰে প্ৰিন্সটনত ডক্টৰেল গৱেষণা কৰি থাকোঁতে তেওঁ প্ৰিন্সটনছ ৱুদ্ৰ ৱিলছন ফেল'শ্বিপ গৱেষণা বঁটা লাভ কৰিছিল:..2018-04..
কৰ্মজীৱন
গীতা গোপীনাথ হাৰ্ভাৰ্ড বিশ্ববিদ্যালয়ৰ আন্তৰাষ্ট্ৰীয় অধ্যয়ন আৰু অৰ্থনীতি বিজ্ঞানৰ জন জৱানষ্ট্ৰ আসনৰ অধ্যাপক ইয়াৰ লগতে তেওঁ নেছনেল ব্যুৰ' অফ ইকনমিক ৰিচাৰ্ছৰ আন্তৰ্জাতিক বিত্ত আৰু সামষ্টিক অৰ্থনীতি কাৰ্যসূচীৰ সহ সঞ্চালক পদত অধিষ্ঠিত হৈ আছে তেওঁ ফেডাৰেল ৰিজাৰ্ভ বেংক অফ বষ্টনৰ অতিথি বিদ্বান আৰু ফেডাৰেল ৰিজাৰ্ভ বেংক অফ নিউয়ৰ্কৰ অৰ্থনৈতিক উপদেষ্টা পীঠৰ সদস্য তেওঁ কেৰালাৰ মুখ্যমন্ত্ৰীৰ অৰ্থনৈতিক উপদেষ্টা হিচাপেও কাৰ্যনিৰ্বাহ কৰিছিল ইয়াৰ লগতে তেওঁ আমেৰিকান ইকনমিক ৰিভিউৰ সহ-সম্পাদক হিচাপে কৰ্মৰত আছে তেওঁ ৰিভিউ অফ ইকনমিক ষ্টাডিছৰ প্ৰবন্ধ সম্পাদক আৰু হেণ্ডবুক অফ ইণ্টাৰনেছনেল ইকনমিক্সৰ সহ সম্পাদক আছিল ২০১৮ চনৰ অক্টোবৰ মাহৰ তেওঁ আন্তঃৰাষ্ট্ৰীয় মুদ্ৰা নিধিৰ মুখ্য অৰ্থনীতিবিদ হিচাপে নিযুক্তি লাভ কৰে আন্তঃৰাষ্ট্ৰীয় মুদ্ৰা নিধিৰ পৰিচালক সঞ্চালক ক্ৰিষ্টিন লাগাৰ্ডে তেওঁক আন্তঃৰাষ্ট্ৰীয় মুদ্ৰা নিধিৰ গৱেষণা বিভাগৰ অৰ্থনৈতিক উপদেষ্টা আৰু সঞ্চালক হিচাপে নিযুক্ত কৰে
বঁটা আৰু সন্মান
২০১৮ চনত তেওঁ আমেৰিকান একাডেমী অফ আৰ্টছ এণ্ড চাইন্সছৰ ফেল' নিৰ্বাচিত হয় ২০১৭ চনত তেওঁ ৱাশ্বিংটন বিশ্ববিদ্যালয়ৰ বিশিষ্ট প্ৰাপ্তন শিক্ষাৰ্থী বঁটা লাভ কৰিছিল ২০১৪ চনত আন্তঃৰাষ্ট্ৰীয় মুদ্ৰা নিধিৰ ৪৫ বয়সৰ অনুৰ্ধ শ্ৰেষ্ঠ ২৫ গৰাকী অৰ্থনীতিবিদৰ তালিকাত তেওঁ স্থান লাভ কৰিছিল ২০১১ চনৰ ৱৰ্ল্ড ইকনমিক ফৰামে তেওঁক যুৱ গোলকীয় নেতাৰ তালিকালৈ বাছনি কৰিছিল
ব্যক্তিগত জীৱন
গীতাৰ স্বামী ইকবাল সিং ধালিৱাল মেচেচুটছ ইনষ্টিটিউট অফ টেকনলজিৰ অৰ্থনীতি বিভাগৰ আব্দুল লতিফ জামিল প্ৰভাৰটি এক্সন লেবৰ সঞ্চালক তেওঁলোকৰ পুত্ৰৰ নাম ৰোহিল
তথ্য উৎস

 বাহ্যিক সংযোগ

হাৰ্ভাৰ্ড বিশ্ববিদ্যালয়ৰ ৱেবচাইটত গীতা গোপীনাথৰ প্ৰফাইল

শ্ৰেণী:অৰ্থনীতিবিদ
শ্ৰেণী:ভাৰতীয় মূলৰ আমেৰিকান
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
গীতা চন্দ্ৰন () এগৰাকী ভাৰতীয় নৃত্যশিল্পী আৰু কণ্ঠশিল্পী  কৰ্ণাটকী সংগীতৰ প্ৰশিক্ষণ প্ৰাপ্ত আৰু তেওঁ ভাৰতীয় শাস্ত্ৰীয় নৃত্য ভাৰতনাট্যমৰ এগৰাকী প্ৰসিদ্ধ শিল্পী গীতাই থিয়েটাৰ, নৃত্য, শিক্ষা, ভিডিঅ' আৰু চলচ্চিত্ৰত এই কৰা কামৰ বাবেও স্বীকৃত 

কৰ্মজীৱন
ধ্ৰুপদী কলাত নিজৰ সীমা সম্প্ৰসাৰিত কৰাৰ বাবে, চন্দ্ৰনে নৃত্যশিল্পী, সংগীতজ্ঞ, লেখক, কবি, চিত্ৰশিল্পী, থিয়েটাৰ-ব্যক্তিত্ব, শিক্ষাবিদ, দাৰ্শনিক, ভাষাবিদ আৰু পোছাক আৰু ফেশ্বন ডিজাইনাৰসকলৰ সৈতে সহযোগিতা কৰিছে 

প্ৰাৰম্ভিক জীৱন আৰু শিক্ষা
তেওঁ দিল্লীৰ লেডী শ্ৰী ৰাম কলেজত গাণিতিক পৰিসংখ্যা অধ্যয়ন কৰিছিল ভাৰতনাট্যম অভিনয়ত তেওঁৰ বিশেষত্ব তেওঁৰ প্ৰথম গুৰু অভিনয় সৰস্বতীৰ ভৰিত আৰম্ভ হৈছিল তাৰ পিছত গুৰু যমুনা কৃষ্ণন আৰু শ্ৰীমতী কলানিধি নাৰায়ণনে তেওঁৰ দক্ষতা উন্নত কৰাত সহায় কৰিছিল সংস্কৃতি মন্ত্ৰালয়ৰ পৰা গীতাৰ জুনিয়ৰ ফেলোশ্বিপ ভাচিকা অভিনায়াৰ ওপৰত এটা প্ৰকল্পৰ আছিল, যিয়ে তেওঁৰ নৃত্যক কৰ্ণাটকি কণ্ঠশিল্পী হিচাপে তেওঁৰ প্ৰশিক্ষণৰ সৈতে সংযুক্ত কৰিছিল 
তেওঁ তেওঁৰ জ্যেষ্ঠ ফেলোশ্বিপৰ সময়ত উত্তৰৰ ভক্তিমূলক কবিসকলৰ কবিতা আৰু পেডবোৰ ভাৰতনাট্যমৰ তালিকাত একত্ৰিত কৰিছিল 
১৯৮৪ চনত আইআইএমচিৰ পৰা স্নাতকোত্তৰ ডিগ্ৰী লাভ কৰাৰ পিছত তেওঁ এনএমিডিয়া ফাউণ্ডেশ্যনত অংশগ্ৰহণ কৰাৰ আগতে এবছৰৰ বাবে আইআইএমচিত পাঠ্যক্ৰম সমন্বয়ক হিচাপে কাম কৰিছিল য'ত তেওঁ প্ৰখ্যাত মিডিয়া বিশিষ্ট ব্যক্তি নিখিল চক্ৰৱৰ্তী আৰু আইআইএমচিৰ প্ৰাক্তন সঞ্চালক এন.এল. চাওলাৰ সৈতে কাম কৰিছিল 

নেতৃত্বৰ ভূমিকা 
তেওঁ কেন্দ্ৰীয় সংগীত নাটক অকাডেমীৰ কাৰ্যবাহী পৰিষদৰ মনোনীত ব্যক্তি আৰু তেওঁ এছএনএৰ সাধাৰণ পৰিষদৰ সদস্যা তেওঁ ভাৰতীয় সাংস্কৃতিক সম্পৰ্ক পৰিষদৰ সাধাৰণ পৰিষদৰ সদস্যা আৰু আইচিচিআৰৰ তালিকাভুক্তি সমিতিৰ সদস্যা তেওঁ বিৰলা ইনষ্টিটিউট অৱ টেকন'লজী, পিলানিৰ অধ্যাপক এডজেণ্ট, যি এই দৃঢ় বিশ্বাসৰ দ্বাৰা চালিত যে নৃত্যই মানুহৰ জীৱনত এক পৰিৱৰ্তন আনিব পাৰে 

তথ্যৰ উৎস
শ্ৰেণী: নৃত্যশিল্পীশ্ৰেণী: কণ্ঠশিল্পীশ্ৰেণী: ভাৰতীয় ব্যক্তি
গীতা ছেহগল (; জন্ম: ১৯৫৬ বা ১৯৫৭)এগৰাকী ব্ৰিটিছ লেখিকা, সাংবাদিক, চলচ্চিত্ৰ পৰিচালক, মহিলা অধিকাৰ কৰ্মী আৰু মানৱ অধিকাৰ কৰ্মী তেওঁ কামসমূহ নাৰীবাদ, মৌলবাদ আৰু বৰ্ণবাদৰ বিষয়সমূহত কেন্দ্ৰিত

 সংক্ষিপ্ত জীৱন 
ঔপন্যাসিক নয়নতৰা ছেহগলৰ কন্যা গীতা ছেহগলৰ ভাৰতত জন্ম হয় তেওঁ হিন্দু হিচাপে ডাঙৰ-দীঘল হৈছিল তেওঁ এতিয়া নাস্তিক . ভাৰতৰ প্ৰাক্তন প্ৰধানমন্ত্ৰী জৱাহৰলাল নেহৰুৰ তেওঁৰ আত্মীয় আনহাতে নেহৰুৰ ভগ্নী বিজয়লক্ষ্মী পণ্ডিতৰ নাতিনী . ভাৰতত প্ৰথমে স্কুলীয়া শিক্ষা গ্ৰহণ কৰি ১৯৭২ চনত ইংলেণ্ডলৈ গুচি যায় আৰু লণ্ডনৰ স্কুল অৱ অৰিয়েণ্টেল এণ্ড আফ্ৰিকান ষ্টাডিজত পঢ়ি স্নাতক ডিগ্ৰী লাভ কৰে ১৯৭৭ চনত ভাৰতলৈ উভতি আহি, নাগৰিক অধিকাৰ আন্দোলনত কাম কৰিবলৈ আৰম্ভ কৰে ১৯৮৩ চনত তেওঁ ইংলেণ্ডলৈ উভতি যায়

তেওঁ মহিলা সংগঠনৰ সহ-প্ৰতিষ্ঠাপক আৰু সক্ৰিয় সদস্য হিচাপে কাম কৰি আহিছে তেওঁ এম্নেষ্টী ইণ্টাৰনেশ্যনেলৰ জেণ্ডাৰ ইউনিটৰ মুৰব্বীও আছিল, আৰু ধৰ্মীয় মৌলবাদীসকলে বিশেষকৈ মহিলাৰ ওপৰত কৰা অত্যাচাৰৰ বিৰোধিতা কৰিছিল

২০১০ চনৰ ফেব্ৰুৱাৰী মাহত এম্নেষ্টীয়ে তেওঁক জেণ্ডাৰ ইউনিটৰ মুৰব্বী হিচাপে নিলম্বন কৰে কাৰণ তেওঁৰ উদ্ধৃতিৰে দ্য ছাণ্ডে টাইমছে এম্নেষ্টীক সমালোচনা কৰিছিল যে তেওঁ গুয়ান্তানামোত ন্যায় বহিৰ্ভূত চৰ্তত বন্দী কৰা পুৰুষসকলক প্ৰতিনিধিত্ব কৰা প্ৰচাৰ গোট কেজ (পূৰ্বৰ কেজপ্ৰিজনাৰ্ছ)ৰ পৰিচালক মোৱাজাম বেগৰ সৈতে হাই-প্ৰফাইল সংযোগ স্থাপন কৰিছে 

এম্নেষ্টীয়ে উত্তৰ দিছিল যে তেওঁক নিলম্বিত কৰা হৈছে এই বিষয়সমূহ অভ্যন্তৰীণভাৱে উত্থাপন নকৰাৰ বাবে ছেহগলৰ সমৰ্থনত ভাষণ দি ঔপন্যাসিক ছলমান ৰুছডি, সাংবাদিক ক্ৰিষ্টোফাৰ হিচেনছ আদিয়ে এম্নেষ্টীক এই সংযোগৰ বাবে সমালোচনা কৰে বেগে তেওঁৰ জেহাদী সংযোগৰ দাবীক বিতৰ্ক কৰি কয় যে তেওঁ সন্ত্ৰাসবাদৰ দোষী সাব্যস্ত নোহোৱা কাকো সন্ত্ৰাসবাদী বুলি গণ্য নকৰে

২০১০ চনৰ ৯ এপ্ৰিলত সাহগালে এম্নেষ্টী ইণ্টাৰনেশ্যনেল এৰি থৈ যায়

তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতীয় সমাজকৰ্মী
শ্ৰেণী:ভাৰতৰ মহিলা সমাজকৰ্মী
গীতা জুতশী (; জন্ম: ২ ডিচেম্বৰ ১৯৫৬) এগৰাকী প্ৰাক্তন ভাৰতীয় ট্ৰেক এণ্ড ফিল্ড এথলীট ৮০০ মিটাৰ আৰু ১৫০০ মিটাৰ দৌৰত কেইবাটাও ৰাষ্ট্ৰীয় আৰু এছিয়ান দৌৰৰ অভিলেখ গঢ়িবলৈ সক্ষম হয়

গীতায়ে ১৯৮২ চনত ৮০০ মিটাৰ দৌৰত মহিলাৰ ৰূপৰ পদক লাভ কৰে আৰু ১৯৭৮ আৰু ১৯৮২ চনত ১৫০০ মিটাৰ দৌৰত ৰূপৰ পদক লাভ কৰে .  .   2015-02-08.
১৯৮২ চনত নতুন দিল্লীত অনুষ্ঠিত এছিয়ান গেমছৰ শীৰ্ষ ভাৰতীয় মহিলা খেলুৱৈ হিচাপে তেওঁ প্ৰতিযোগীসকলৰ হৈ মুকলি অনুষ্ঠানৰ সময়ত শপত গ্ৰহণ কৰে তেওঁৰ এই কৃতিত্বৰ বাবে তেওঁ অৰ্জুন বঁটা আৰু পদ্মশ্ৰী বঁটা লাভ কৰিছে

তেওঁ আন ভাৰতীয় মহিলাসকলক অনুপ্ৰাণিত কৰিছে, যেনে মাউণ্ট এভাৰেষ্ট সফলতাৰে আৰোহণ কৰা প্ৰথমগৰাকী ভাৰতীয় মহিলা বাচেন্দ্ৰী পাল সৰুতে পালে প্ৰধানমন্ত্ৰী ইন্দিৰা গান্ধীৰ সৈতে গীতাৰ এখন বাতৰি কাকতৰ ফটো দেখি ৰাষ্ট্ৰীয় খ্যাতিৰ আকাংক্ষা কৰিবলৈ আৰম্ভ কৰে

তেখেতৰ প্ৰশিক্ষক আছিল মহম্মদ ইলিয়াছ বাবৰে ১৭ বছৰ আমেৰিকাত থকাৰ পিছত ২০০২ চনৰ জুলাই মাহত ভাৰতলৈ উভতি আহি ভাৰতীয় জুনিয়ৰ এথলেটিকছ দলৰ (৮০০ মিটাৰ আৰু ১৫০০ মিটাৰ) প্ৰশিক্ষকৰ দায়িত্ব গ্ৰহণ কৰে

আন্তঃৰাষ্ট্ৰীয় প্ৰতিযোগিতা
1978এছিয়ান গেমছবেংকক, থাইলেণ্ড 1৮০০ মি 2১৫০০ মি1981এছিয়ান চেম্পিয়নশ্বিপটকিঅ', জাপান 1৮০০ মি 2১৫০০ মি1982এছিয়ান গেমছনতুন দিল্লী, ভাৰত 2৮০০ মি 2১৫০০ মি

বাহ্যিক সংযোগ

   ()

তথ্য সংগ্ৰহ

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
গীতা দত্ত (, জন্ম গীতা ঘোষ ৰায়চৌধুৰী; ২৩ নৱেম্বৰ ১৯৩০  ২০ জুলাই ১৯৭২) এগৰাকী ভাৰতীয় নেপথ্য কণ্ঠশিল্পী আছিল তেওঁ ব্ৰিটিছ ভাৰতৰ ফৰিদপুৰত (বৰ্তমান বাংলাদেশত) জন্ম গ্ৰহণ কৰিছিল তেওঁ বঙালী আৰু হিন্দী চলচ্চিত্ৰত গীত গোৱাৰ উপৰিও অসংখ্য অচলচ্চিত্ৰীয় আধুনিক বঙালী গীতো গাইছে

প্ৰাৰম্ভিক জীৱন
গীতা দত্ত ব্ৰিটিছ ভাৰতৰ ফৰিদপুৰ জিলাৰ ইদিলপুৰ গাঁৱৰ (বৰ্তমান বাংলাদেশৰ চৰিয়তপুৰ জিলা) চহকী জমিদাৰ পিতৃৰ দহটা সন্তানৰ এজনী আছিল তেওঁৰ জন্ম হৈছিল ১৯৩০ চনৰ ২৩ নৱেম্বৰত তেওঁলোকৰ পৰিয়াল তেওঁলোকৰ সা-সম্পত্তি এৰি থৈ আহি চল্লিশৰ দশকৰ প্ৰথমভাগতে কলকাতা আৰু অসমলৈ প্ৰব্ৰজন কৰিছিল ১৯৪২ত তেওঁৰ মাক-দেউতাক বোম্বেৰ এটা এপাৰ্টমেণ্টলৈ গুছি গৈছিল গীতা তেতিয়া বাৰ বছৰীয়া আৰু বঙালী হাইস্কুলত তেওঁ পঢ়াশুনা কৰিছিলসেলিনা হোসেন ও নুৰুল ইসলাম সম্পাদিত; বাংলা একাডেমী চৰিত্ৰাভিধান; ফ্ৰেব্ৰুৱাৰী, ১৯৯৭; পৃষ্ঠা- ১৪৬

সঙ্গীত-জীৱন
160পোষ্টকাৰ্ড আৰু ডাকটিকেটত গীতা দত্ত, ২০১৬
কে. হনুমান প্ৰসাদে গীতা দত্তক তেওঁৰ তত্ত্বাৱধানত ৰাখি প্ৰশিক্ষিত কৰিছিল পিছতে হনুমান প্ৰসাদে গীতাক ছবিত গীত গোৱাৰ সুবিধা কৰি দিছিল ১৯৪৬ত ষোল বছৰ বয়সত তেওঁ হনুমান প্ৰসাদে সঙ্গীত পৰিচালনা কৰা ধৰ্মমূলক ছবি ভক্ত প্ৰহ্লাদত প্ৰথম গীত গোৱাৰ সুযোগ লাভ কৰে তেওঁক দুটা গীতৰ দুশাৰীকৈ গাবলৈ হৈছিল

ব্যক্তিগত জীৱন
বাজী ছবিখনৰ গীত বাণীবদ্ধ কৰাৰ সময়ত তেওঁ ডেকা আৰু উঠি অহা পৰিচালক গুৰু দত্তক লগ পায় প্ৰথমে তেওঁলোকৰ প্ৰেম আৰু তাৰপিছত ১৯৫৩ৰ ২৬ মেত বিয়া হৈ যায় তেওঁলোকৰ তিনিটা সন্তান জন্ম পাইছিল- তৰুণ (১৯৫৪-১৯৮৫), অৰুণ (১৯৫৬-২০১৪) আৰু নীনা (জন্ম ১৯৬৪) ১৯৫৭ত গুৰু দত্তই গীতাৰ সৈতে গৌৰী নামৰ ছবি এখনৰ কাম হাতত লয়, যিখন ভাৰতৰ প্ৰথম চিনেমাস্কোপ ছবি হলহেঁতেন কিন্তু মাত্ৰ কেইদিনমানৰ শ্বুটিঙৰ পিছতে এই প্ৰকল্প স্থবিৰ হৈ পৰে গুৰু দত্তৰ ৱাহীদা ৰহমানৰ সৈতে প্ৰেমৰ সম্পৰ্ক আৰম্ভ হৈছিল যাৰবাবে গীতা দত্তই মদ্যপান কৰিবলৈ লৈছিল বৈবাহিক জীৱনৰ কেণা লগাত ই তেওঁৰ কৰ্মক্ষেত্ৰত গুৰুতৰ প্ৰভাৱ পেলাইছিল

১৯৫৮ত শচীন দেৱবৰ্মণৰ লতা মংগেশকাৰৰ সৈতে মতানৈক্য হোৱাত গীতা দত্তৰ হতুৱাই তেওঁৰ গীতৰ গৰিষ্ঠাংশ গোৱাবৰ মন মেলিলে কিন্তু ব্যক্তিগত সমস্যাৰ বাবে উপযুক্তভাবে অভ্যাস কৰিব নোৱাৰাত দেৱবৰ্মণে বিচৰা ধৰণে গীতাই গাব নোৱাৰিলে ইয়াৰ পিছৰে পৰা দেৱবৰ্মণ আৰু আন এজন সঙ্গীত পৰিচালক ও.পি.নায়াৰে আশা ভোঁচলেৰ সৈতে কাম কৰা আৰম্ভ কৰে

১৯৬৪ চনত অত্যধিক মদপান আৰু শ্লিপিং টেবলেট সেৱন কৰা বাবে গুৰু দত্তৰ মৃত্যু হয় তেওঁৰ এই মৃত্যুক বহুতে আত্মহত্যা বুলি ভাবে কাৰণ ইয়াৰ আগতো তেওঁ দুবাৰ আত্মহত্যাৰ চেষ্টা কৰিছিল'    '  . 8  2004.) গীতাই তেতিয়া প্ৰবল স্নায়ৱিক ৰোগত ভুগি আছিল যথেষ্ট আৰ্থিক সংকটেও তেওঁক জুৰুলা কৰিছিল তেওঁ পুনৰ সঙ্গীতৰ জগতখনত খোপনি পুতিবলৈ চেষ্টা চলাইছিল তেওঁ দুৰ্গা পূজা উপলক্ষে মুক্তি দিয়া গ্ৰামোফোন ৰেকৰ্ডৰ কাম কৰাৰ উপৰিও মঞ্চানুষ্ঠানত ভাগ লৈছিল বঙালী ছবি বহু বৰণত (১৯৬৭) তেওঁ মূল ভূমিকাত অভিনয় কৰিছিল ১৯৭১ত মুক্তি পোৱা কানু ৰায়ে সঙ্গীত পৰিচালনা কৰা অনুভৱ ছবিত গীত গাইছিল আৰু এয়াই আছিল তেওঁৰ শেষ পৰিবেশন

১৯৭২ চনৰ ২০ জুলাইত ৪১ বছৰ বয়সত লিভাৰ চিৰোচিচ ৰোগত বোম্বেত তেওঁৰ মৃত্যু হয়

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:মদ্যপানজনিত মৃত্যু
গীতা দে (; ৫ আগষ্ট ১৯৩১  ১৭ জানুৱাৰী ২০১১) এগৰাকী বঙালী চলচ্চিত্ৰ, থিয়েটাৰ আৰু বঙালী লোকনাটৰ অভিনেত্ৰী আছিল ৬ বছৰ বয়সতে মঞ্চত অভিনয় কৰা গীতা দেই ১৯৪৩ চনত চলচ্চিত্ৰ জগতলৈ আহে তেওঁৰ প্ৰথম মুক্তি পোৱা ছবি আছিল ধীৰেণ গাংগুলী পৰিচালিত আহুতি (১৯৪১), যত তেওঁ এজনী শিশু অভিনেত্ৰী হিচাপে কাম কৰিছিল     79  তেওঁ ২০০০ৰো অধিক বাংলা ভাষাৰ ছবিত অভিনয় আৰু ২০০০ৰো অধিক ষ্টেজ শ্বোত পৰিবেশন কৰিছিল তেওঁ সত্যজিৎ ৰায়ৰ তিনি কন্যা আৰু ঋত্তিক ঘটকৰ মেঘে ঢাকা তাৰা, সুবৰ্ণৰেখা, কোমল গন্ধাৰ, আৰু কতো অজানাৰে ছবিত অভিনয় কৰিছিল ইয়াৰ উপৰিও তেওঁ বিদ্যা বালন আৰু সঞ্জয় দত্তৰ সৈতে পৰিনীতা (২০০৫) আদি হিন্দী আৰু অন্যান্য ছবিত অভিনয় কৰিছিল    79  ৰেডিঅ নাটত অংশগ্ৰহণ কৰি দীৰ্ঘদিন ধৰি তেওঁ অল ইণ্ডিয়া ৰেডিঅ'ৰ সৈতে জড়িত হৈ আছিল তেওঁ অন্য বহু বঁটা-বাহনৰ উপৰিও ডাঃ এ.পি.জে.ৰ পৰা আজীৱন সাফল্যৰ বাবে ৰাষ্ট্ৰপতিৰ বঁটা লাভ কৰে 

দীৰ্ঘদিনীয়া অভিনয় জীৱনত তেওঁ শিশিৰ ভাদুৰী, ঋত্বিক ঘটক, দেৱকী বসু আৰু সত্যজিৎ ৰায় আদি পৰিচালকৰ সৈতে কাম কৰিছিল শৰৎ চন্দ্ৰ চট্টোপাধ্যায়ৰ একে নামৰ উপন্যাসৰ আধাৰত নিৰ্মিত বলীউডৰ সংগীতমধুৰ ছবি পৰিণীতাৰতো অভিনয় কৰিছিল, য'ত ছাইফ আলী খান আৰু বিদ্যা বালানো আছিল
তথ্য সংগ্ৰহ

 শ্ৰেণী:বঙালী চলচ্চিত্ৰৰ অভিনেত্ৰী
গীতা ধৰ্মৰাজন (; জন্ম ১৯ ছেপ্টেম্বৰ ১৯৪৮) এগৰাকী লেখিকা, সম্পাদিকা, শিক্ষাবিদ আৰু ১৯৮৮ চনত প্ৰতিষ্ঠা কৰা অলাভজনক সংস্থা কাহিনীৰ কাৰ্যবাহী সঞ্চালিকা 

কথা হৈছে ১৯৮৯ চনত দিল্লীত অৱস্থিত এটা পঞ্জীয়নভুক্ত অলাভজনক আৰু বেচৰকাৰী সংস্থা কথাই শিক্ষক প্ৰশিক্ষণ, শিশু শিক্ষা আৰু সাহিত্যৰ কাম কৰে কথাই সমগ্ৰ ভাৰতবৰ্ষৰ অভাৱগ্ৰস্ত অঞ্চলত কাম কৰে তেওঁ উদ্ভাৱন কৰা এটা পাঠদানশিক্ষণ সঁজুলি "গল্প শিক্ষাবিজ্ঞান" ২০০১ চনৰ পৰা কাথাৰ শিক্ষণ কেন্দ্ৰসমূহত ব্যৱহাৰ হৈ আহিছে 

ধৰ্মৰাজনৰ পেছাদাৰী সম্পাদকীয় অভিজ্ঞতা যিটো শিশু আলোচনী টাৰ্গেটৰ পৰা আৰম্ভ হৈছিল আৰু পেনচিলভেনিয়া বিশ্ববিদ্যালয়ৰ বঁটা বিজয়ী প্ৰাক্তন ছাত্ৰ আলোচনী দ্য পেনচিলভেনিয়া গেজেটৰ পৰাও চলিছিল গীতাৰ প্ৰকাশিত গ্ৰন্থসমূহৰ ভিতৰত আছে ৩০খনতকৈও অধিক শিশুৰ কিতাপ আৰু ভাৰত আৰু বিদেশৰ আলোচনী আৰু বাতৰি কাকতত ৪৫০খনতকৈও অধিক ব্যক্তিগত খণ্ড ভাৰত চৰকাৰে ২০১২ চনত তেওঁক পদ্মশ্ৰীৰ অসামৰিক সন্মান প্ৰদান কৰে

ব্যক্তিগত জীৱন
১৯৪৮ চনত ভাৰতৰ তামিলনাডু ৰাজ্যৰ চেন্নাইত জন্মগ্ৰহণ কৰা গীতা ধৰ্মৰাজনৰ পিতৃ এন কৃষ্ণস্বামী চিকিৎসক আৰু এলাৰ্জি বিশেষজ্ঞৰ কামৰ জৰিয়তে ভাৰতৰ বৈচিত্ৰ্যৰ সৈতে আৰম্ভণিতে পৰিচয় হৈছিল তেওঁৰ মাতৃ আছিল কল্যাণী কৃষ্ণস্বামী,এগৰাকী কবি আৰু ধ্ৰুপদী কৰ্ণাটক পদমৰ সুৰকাৰ 
সাত বছৰ বয়সৰ পৰাই ধ্ৰুপদী ভাৰতনাট্যম আৰু কৰ্ণাটক সংগীত শিকিবলৈ আৰম্ভ কৰে হলি এঞ্জেলছ হাইস্কুলত শিক্ষা গ্ৰহণ কৰা গীতায়ে নৃত্য আৰু নেটবলত বিদ্যালয়খনক প্ৰতিনিধিত্ব কৰিছিল বিদ্যালয়খনৰ মুৰব্বী ছোৱালী নিৰ্বাচিত হোৱাৰ লগতে অন্তিম বৰ্ষত দক্ষিণ ভাৰতীয় দলটোক ভাৰত গাৰ্ল গাইডছ জাম্বৰীলৈ নেতৃত্ব দিয়ে ষ্টেলা মাৰিছ কলেজৰ পৰা ইংৰাজী সাহিত্যত স্নাতক ডিগ্ৰী লাভ কৰি চতুৰ্থ স্থান লাভ কৰে 

কথা কিতাপ
গীতা কথাৰ তালিকাৰ মুখ্য সম্পাদক য'ত কাহিনী বঁটাৰ কাহিনীসমূহ অন্তৰ্ভুক্ত কৰা হৈছে 
ভাৰতৰ ৩০০ৰো অধিক শ্ৰেষ্ঠ সাহিত্য প্ৰতিভাৰ গল্প সম্পাদনা কৰি ২১টা ভাৰতীয় ভাষাত লিখিছে কাহিনী বুকছ হৈছে প্ৰাপ্তবয়স্ক আৰু শিশুৰ বাবে সমসাময়িক ভাৰতীয় কল্পকাহিনীৰ প্ৰদৰ্শনী 
কথাই ভাৰতৰ বহুতো মৌখিক আৰু লিখিত পৰম্পৰাৰ পৰা ০১৭ বছৰ বয়সৰ শিশুসকলৰ মাজত লেখাৰ এক শৃংখলৰ পৰিচয় দিছিল উন্নতমানৰ প্ৰডাকচন, শিশুৰ অনুকূল বিন্যাস আৰু চিত্ৰকল্পসমূহ উৎকৃষ্ট লেখাৰ সৈতে মিলি যায়
তেওঁৰ প্ৰধান কামসমূহৰ ভিতৰত সাহিত্যৰ উৎকৃষ্টতাৰ বাবে কথা বঁটা প্ৰদান কৰা, 
আৰু সাহিত্যক জনসাধাৰণৰ মাজলৈ লৈ যোৱা কথা উৎসৱ আৰু উৎসৱৰ কিউৰেট কৰা আদি এইবোৰে লেখক, অনুবাদক, পণ্ডিত, সমালোচক, গল্পকাৰ আৰু সমসাময়িক শিল্পী আৰু সম্প্ৰদায়ৰ কৰ্মীসকলৰ বাবে মিলনৰ স্থান সৃষ্টি কৰে
গীতাই কেন্দ্ৰীয় মাধ্যমিক শিক্ষা ব'ৰ্ডৰ বাবে লেখক কৰ্মশালাৰ পদক্ষেপৰ নেতৃত্ব দিছিল, ভাৰতৰ ৫০০খন বিদ্যালয়ত অংশীদাৰিত্ব স্থাপন কৰিছিল

 কথা বিদ্যালয় 
১৯৯০ চনত পাঁচটা সন্তানৰ সৈতে আৰম্ভ হোৱা কাথা লেব স্কুল আজি... ই অৱস্থিত বস্তি ক্লাষ্টাৰৰ বাবে সৃষ্টিশীলতাৰ কেন্দ্ৰ, প্ৰতি বছৰে এনে পেছাদাৰী উৎপাদন কৰা হয় যিসকল উদ্যোগী হৈ পৰে যিয়ে নিজৰ পৰিয়াল পোহপাল দিয়ে, বা উচ্চ শিক্ষালৈ যায় কঠাৰ ৮০ তকৈ অধিক ল'ৰা-ছোৱালী কলেজলৈ যায় শেহতীয়াকৈ ইয়াক ভ্ৰমণ কৰিছিল  প্ৰিন্স অৱ ৱেলছমাজত পঢ়া-অভ্যাস-বুষ্ট কৰিবলৈ-দক্ষিণ-নাগৰিক-বডি1-1060193. এছিয়ান ট্ৰাষ্টৰ সভাপতি, এইচ আৰ এইচ দ্য প্ৰিন্স অৱ... ৱেলছ, ভ্ৰমণ ...

তথ্য সংগ্ৰহ

শ্ৰেণী:নাৰী
শ্ৰেণী:ভাৰতীয় নাৰী
শ্ৰেণী:লেখিকা
শ্ৰেণী:শিক্ষাবিদ
গীতা প্ৰেছ হৈছে ভাৰতৰ এটা গ্ৰন্থ প্ৰকাশন কোম্পানী ইয়াৰ মুখ্য কায্যালয় উত্তৰ প্ৰদেশৰ গৌৰখপুৰত . ই হৈছে হিন্দু ধৰ্মীয় গ্ৰন্থৰ বিশ্বৰ সৰ্ববৃহৎ প্ৰকাশক 1923 চনত হিন্দু ধৰ্ম নীতিৰ প্ৰচাৰৰ বাবে জয়া দয়াল গয়ংকা আৰু ঘনশ্যাম দাস জালানে ইয়াৰ প্ৰতিষ্ঠা কৰিছিল "ভাইজী" নামেৰে অধিক পৰিচিত হনুমান প্ৰসাদ পোদ্দাৰ ইয়াৰ বিখ্যাত আলোচনীখনৰ প্ৰতিষ্ঠাপক আৰু  সম্পাদক আছিল পোদ্দাৰে "এছ. এইচ ভি" ছদ্মনামেৰে লিখামেলা কৰিছিল   

তথ্যসূত্ৰ
গীতা ফোগাট (জন্ম ১৫ ডিচেম্বৰ ১৯৮৮) হৈছে ২০১০ চনত কমনৱেলথ গেমছত মহিলাৰ মল্লযুদ্ধত ভাৰতলৈ স্বৰ্ণ পদক কঢ়িয়াই অনা প্ৰথম গৰাকী ফ্ৰীষ্টাইল মল্লযোদ্ধা তেওঁ হৈছে গ্ৰীষ্মকালীন অলিম্পিক ক্ৰীড়াৰ বাবে যোগ্যতা অৰ্জন কৰা প্ৰথম ভাৰতীয় মহিলা মল্লযোদ্ধা
 ব্যক্তিগত জীৱন আৰু পৰিয়াল 
১৯৮৮ চনৰ ১৫ ডিচেম্বৰত হাৰিয়ানাৰ ছৰখী দাদ্ৰী জিলাৰ বালালী গাঁৱত গীতা ফোগাটৰ জন্ম হৈছিল তেওঁৰ দেউতাক মহাবীৰ সিং ফোগাট হৈছে দ্ৰোণাচাৰ্য বঁটা প্ৰাপ্ত এজন প্ৰাক্তন মল্লযোদ্ধা তথা তেওঁৰ প্ৰশিক্ষক

গীতাৰ ভগ্নী ববিতা কুমাৰী আৰু সম্পৰ্কীয় ভাতৃ বিনেশ ফোগাটো কমনৱেলথ গেমছৰ স্বৰ্ণ পদক বিজয়ী মল্লযোদ্ধা  -            . . (10  2014).   21  2016." ,   ...", 31  2010,   ,  11  2013 দুয়ো ১০১৪ চনৰ কমনৱেলথ গেমছৰ তেওঁলোকৰ নিজ নিজ শাখাত সোণৰ পদক অৰ্জন কৰিছিল গীতা ফোগাটৰ আন এগৰাকী সৰু ভগ্নী ৰিতু ফোগাটো এগৰাকী আন্তঃৰাষ্ট্ৰীয় পৰ্যায়ৰ মল্লযোদ্ধা আৰু ২০১৬ চনৰ কমনৱেলথ ৰেছলিং চেম্পিয়নশ্বিপত সোণৰ পদক লাভ কৰিছিল তাইৰ কনিষ্ঠা ভগ্নী, সঙ্গীতা ফোগাটো এগৰাকী মল্লযোদ্ধা গীতা আৰু তেওঁৰ ভগ্নী তথা সম্পৰ্কীয় ভাই-ভনীৰসকলৰ প্ৰতিভাই গৃহ ৰাজ্য হাৰিয়ানা আৰু দেশৰ বাকী অংশত ছোৱালী আৰু মহিলাসকলৰ প্ৰতি মানসিকতা আৰু মনোভাৱৰ পৰিৱৰ্তনত অৰিহণা যোগাইছে

২০১৬ চনৰ নৱেম্বৰ মাহত গীতা ফোগাটে তেওঁৰ সহ মল্লযোদ্ধা পৱন কুমাৰৰ সৈতে বিবাহ পাশত আবদ্ধ হয় ২০১৯ চনৰ ডিচেম্বৰত তেঁও এটি পুত্ৰ সন্তানৰ মাতৃ হয়

 কেৰিয়াৰ 
 ২০০৯ কমনৱেলথ ৰেছলিং চেম্পিয়নশ্বিপ 
২০০৯ চনৰ ১৯ ডিচেম্বৰৰ পৰা ২১ ডিচেম্বৰলৈ পঞ্জাবৰ জলন্ধৰত অনুষ্ঠিত ২০০৯ কমনৱেলথ ৰেছলিং চেম্পিয়নশ্বিপত সোণৰ পদক অৰ্জন কৰে

 ২০১০ কমনৱেলথ গেমচ 
২০১০ চনৰ কমনৱেলথ গেমছত ভাৰতৰ হৈ প্ৰথম সোনৰ পদক অৰ্জন কৰে

 ২০১২ গীষ্মকালীন অলিম্পিক 
গীতা ফোগাটে ২০১২ গীষ্মকালীন অলিম্পিকত অংশগ্ৰহণ কৰিবলৈ যোগ্যতা অৰ্জন কৰে যদিও কোনো পদক লাভ কৰিবলৈ সক্ষম নহল

 ২০১২ ৱৰ্ল্ড ৰেছলিং চেম্পিয়নশ্বিপ 
২০১২ চনত কানাডাত অনুষ্ঠিত ৱৰ্ল্ড ৰেছলিং চেম্পিয়নশ্বিপত ফোগাটে ব্ৰঞ্জৰ পদক অৰ্জন কৰে

প্ৰথম ৰাউণ্ডত ফোগাটে ৰাছিয়াৰ মাৰিয়া গুৰোভাক ( ) ৩:১ নম্বৰত পৰাস্ত কৰে দ্বিতীয় ৰাউণ্ডত তেঁও জাপানৰ চাওৰি য়োশিদাৰ ( ) হাতত ৫:০ নম্বৰত পৰাজিত হয় জাপানী মল্লযোদ্ধা গৰাকী ফাইনেলত উপনীত হোৱাৰ লগে লগে ফোগাটে ৰিপেচেজ ৰাউণ্ডত প্ৰতিদ্বন্দিতা কৰে, প্ৰথমে তেঁও কাজাখাস্তানৰ আকজিয়া দাউটবায়েভাক ( ) ৩:১ নম্বৰত পৰাস্ত কৰে আৰু তাৰ পিছত ইউক্ৰেইনৰ নাটালিয়া ছিনিছিনক ( ) ৩:০ ব্যৱধানত পৰাস্ত কৰি ব্ৰঞ্জৰ পদক লাভ কৰে

 ২০১২ এছিয়ান ৰেছলিং চেম্পিয়নশ্বিপ 
২০১২ চনত অনুষ্ঠিত এছিয়ান ৰেছলিং চেম্পিয়নশ্বিপত ফোগাটে ব্ৰঞ্জৰ পদক অৰ্জন কৰে

 ২০১৩ কমনৱেলথ ৰেছলিং চেম্পিয়নশ্বিপ 
২০১৩ চনত অনুষ্ঠিত কমনৱেলথ ৰেছলিং চেম্পিয়নশ্বিপত ফোগাটে ৰূপৰ পদক অৰ্জন কৰে

 ২০১৫ এছিয়ান ৰেছলিং চেম্পিয়নশ্বিপ 
২০১৫ চনত অনুষ্ঠিত এছিয়ান ৰেছলিং চেম্পিয়নশ্বিপত ফোগাটে ব্ৰঞ্জৰ পদক অৰ্জন কৰে

 জনপ্ৰিয় সংস্কৃতি 
২০১৬ চনৰ ২৩ ডিচেম্বৰত মুক্তি লাভ কৰা আমিৰ খানৰ দংগল নামৰ চলচ্চিত্ৰখন গীতা ফোগাট আৰু তাইৰ ভগ্নীৰ কাহিনীৰ ওপৰত আধাৰিত চলচ্চিত্ৰখনত গীতাৰ চৰিত্ৰটো ফাতিমা ছানা শ্বেখে অভিনয় কৰিছিল আৰু তাইৰ সৰু ভগ্নীৰ চৰিত্ৰটো ৰূপায়ন কৰিছিল জাইৰা ৱাছিমে চলচ্চিত্ৰখনত মল্লযোদ্ধা পূজা ধণ্ডাক ববিতা ফোগাটৰ চৰিত্ৰত অভিনয় কৰিবলৈ নিৰ্বাচিত কৰা হৈছিল কিন্তু আঘাতৰ বাবে তেওঁ অভিনয় কৰিব নোৱাৰিলে

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ মল্লযোদ্ধা
গীতা মহালিক   (; জন্ম: ১৯৪৮)""  . এগৰাকী ভাৰতীয় ওডিচি নৃত্যশিল্পী কলা আৰু সংস্কৃতিৰ ক্ষেত্ৰলৈ আগবঢ়োৱা অৱদানৰ বাবে ভাৰত চৰকাৰে ২০১৪ চনত তেওঁক পদ্মশ্ৰী সন্মানেৰে সন্মানিত কৰে
জীৱনী
গীতা মহালিকে অতি কম বয়সতে প্ৰখ্যাত গুৰু দেৱপ্ৰসাদ দাসৰ পৰা প্ৰশিক্ষণ লবলৈ আৰম্ভ কৰিছিল ইয়াৰ পিছত মায়াধৰ ৰাউতৰ মাৰ্গদৰ্শনত প্ৰশিক্ষণ দিয়া হয়, যিয়ে গীতাক এনে এটা শৈলী বিকশিত কৰাত সহায় কৰে, যিটো বহু ৰসিকে গতিশীল নিৰ্মল কবিতা বুলি বৰ্ণনা কৰে

গীতাই বিশ্বৰ বহু দেশ বহু ভ্ৰমণ কৰিছে ফ্ৰান্স, চুইজাৰলেণ্ড, চীন, ইটালী, স্পেইন, আমেৰিকা, কানাডা, জাৰ্মানী, পৰ্তুগাল, গ্ৰীচ আৰু আফ্ৰিকা মহাদেশৰ আন বহু দেশত অনুষ্ঠান পৰিৱেশন কৰিছে ভাৰতৰ প্ৰায় সকলোবোৰ প্ৰধান নৃত্য উৎসৱ, খাজুৰাহো নৃত্য মহোৎসৱ, ইলোৰা নৃত্য মহোৎসৱ, হস্তী নৃত্য মহোৎসৱ, কোণাৰ্ক নৃত্য উৎসৱ, মহাবলীপুৰম উৎসৱ, মুক্তেশ্বৰ নৃত্য উৎসৱ, বদ্ৰী কেদাৰ উৎসৱ, তাজ উৎসৱ, উজ্জয়িনী কালিদাস সমাৰোহ, গংগা মহোৎসৱ আৰু মাণ্ডু উৎসৱ আদিত পৰিবেশন কৰিছে

গীতা মহালিক বৰ্তমান দিল্লীত থাকে

তথ্য সংগ্ৰহ

বাহ্যিক সংযোগ
    0 
      555 
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
ন্যায়াধীশ গীতা মিট্টাল (,জন্ম ৯ ডিচেম্বৰ ১৯৫৮) এগৰাকী অৱসৰপ্ৰাপ্ত ভাৰতীয় ন্যায়াধীশ তেওঁ জম্মু-কাশ্মীৰ উচ্চ ন্যায়ালয়ৰ প্ৰাক্তন মুখ্য ন্যায়াধীশ আৰু সেই পদত কাৰ্যনিৰ্বাহ কৰা প্ৰথমগৰাকী মহিলা ন্যায়াধীশ দিল্লী উচ্চ ন্যায়ালয়ৰ ন্যায়াধীশ হিচাপে কাৰ্যনিৰ্বাহ কৰি থকাৰ সময়তে তেওঁ দিল্লী উচ্চ ন্যায়ালয়ৰ ভাৰপ্ৰাপ্ত মুখ্য ন্যায়াধীশ হিচাপেও কাৰ্যনিৰ্বাহ কৰি আহিছে
প্ৰাথমিক জীৱন আৰু শিক্ষা
মিট্টালে দিল্লীৰ লেডী ইৰউইন স্কুলত শিক্ষা গ্ৰহণ কৰিছিল আৰু ১৯৭৫ চনত বিজ্ঞানত স্নাতক ডিগ্ৰী লাভ কৰিছিল স্কুলৰ ছাত্ৰী হিচাপে তেওঁ ভাৰতৰ গাৰ্ল গাইডৰ সদস্য আছিল, আৰু কেইবাটাও অনুষ্ঠানত আন্তঃৰাষ্ট্ৰীয় পৰ্যায়ত সংস্থাটোক প্ৰতিনিধিত্ব কৰিছিল  ১৯৭৮ চনত দিল্লীৰ লেডী শ্ৰীৰাম কলেজ ফৰ ৱমেনৰ পৰা অৰ্থনীতিত স্নাতক ডিগ্ৰী লাভ কৰে আৰু এথলেটিকছতো সক্ৰিয়ভাৱে অংশগ্ৰহণ কৰে৷ তেওঁ লেডী শ্ৰী ৰাম কলেজৰ ক্ৰীড়া সভানেত্ৰী হিচাপে কাম কৰে (১৯৭৭১৯৭৮)মিট্টালে দিল্লীৰ কেম্পাছ ল চেণ্টাৰত আইন অধ্যয়ন কৰে আৰু ১৯৮১ চনত এল এল বি ডিগ্ৰী লাভ কৰে

প্ৰাৰম্ভিক কৰ্মজীৱন
দিল্লী উচ্চ ন্যায়ালয়ত অতিৰিক্ত ন্যায়াধীশ হিচাপে নিযুক্তি পোৱাৰ পূৰ্বে ১৯৮১ চনৰ পৰা ২০০৪ চনলৈকে তেওঁ দিল্লীত আইন চৰ্চা কৰিছিল মিট্টলে তেওঁ দিল্লী উন্নয়ন কৰ্তৃপক্ষৰ অধিবক্তা হিচাপেও কাম কৰিছিল৷
অন্যান্য কাৰ্যসূচী আৰু বঁটা
মিট্টালে কেইবাখনো শিক্ষানুষ্ঠানৰ গভৰ্নিং বৰ্ডত কাৰ্যনিৰ্বাহ কৰি আহিছে তেওঁ ২০০৮ চনৰ পৰা দিল্লীৰ ৰাষ্ট্ৰীয় আইন বিশ্ববিদ্যালয়ৰ গভৰ্নিং কাউন্সিল আৰু ২০১৩ চনৰ পৰা নতুন দিল্লীৰ ভাৰতীয় আইন প্ৰতিষ্ঠানৰ গভৰ্নিং কাউন্সিলৰ সদস্য ১৯৯৯ চনৰ পৰা ২০০৪ চনলৈকে দিল্লী বিশ্ববিদ্যালয় আদালতৰ সদস্য আছিল আৰু ১৯৯৭ চনৰ পৰা ১৯৯৯ চনলৈকে দিল্লীৰ ৰাম লাল আনন্দ কলেজৰ শাসকীয় সংস্থালৈ মনোনীত হৈছিল

ন্যায়াধীশ মিট্টালে নেচনেল ল ইউনিভাৰ্চিটি দিল্লীৰ জাৰ্নেল অৱ লিগেল ষ্টাডিজৰ সম্পাদকীয় উপদেষ্টা মণ্ডলীতো কাৰ্যনিৰ্বাহ কৰে

২০০৮ চনত ভাৰতৰ উপ-ৰাষ্ট্ৰপতি মহম্মদ হামিদ আনছাৰীয়ে মিট্টালক লেডী শ্ৰীৰাম কলেজৰ 'বিশিষ্ট প্ৰাক্তন ছাত্ৰ বঁটা' প্ৰদান কৰি ন্যায়বিজ্ঞানৰ ক্ষেত্ৰত তেওঁৰ অৱদানক স্বীকৃতি দিয়ে ২০১৯ চনত তেওঁ ন্যায়ৰ সুবিধা উন্নত কৰাৰ দিশত আগবঢ়োৱা অৱদানৰ বাবে আৰু দিল্লী উচ্চ ন্যায়ালয়ত দুৰ্বল ভুক্তভোগীসকলৰ বাবে বিশেষ আদালতৰ ডিজাইন আৰু প্ৰৱৰ্তনৰ কামৰ বাবে ন্যায়াধীশ পি এন ভাগৱতী বঁটা লাভ কৰে
তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
গীতা মুখোপাধ্যায় () (৮ জানুৱাৰী ১৯২৪  ৪ মাৰ্চ ২০০০) আছিল এগৰাকী ভাৰতীয় ৰাজনীতিবিদ আৰু সমাজকৰ্মী তেওঁ ১৯৬৭ চনৰ পৰা ১৯৭৭ চনলৈকে পাঁশকুড়া পূৰ্ব বিধানসভা সমষ্টিৰ পৰা একেৰাহে চাৰিবাৰ বিধায়ক নিৰ্বাচিত হৈছিল তেওঁ ১৯৮০ চনৰ পৰা ২০০০ চনলৈকে পাঁশকুড়া লোকসভা সমষ্টিৰ পৰা সাতবাৰ সাংসদ হিচাপে নিৰ্বাচিত হৈছিল তেওঁ ভাৰতৰ কমিউনিষ্ট পাৰ্টিৰ (চিপিআই) পশ্চিমবংগ ৰাজ্য পৰিষদৰ প্ৰাৰ্থী আছিল তেওঁ ভাৰতৰ কমিউনিষ্ট পাৰ্টিৰ মহিলা শাখা ভাৰতীয় মহিলাৰ ৰাষ্ট্ৰীয় সন্মিলনীৰ সভানেত্ৰী আছিল ভাৰতৰ সংসদীয় নিৰ্বাচনত মহিলাসকলৰ বাবে এক-তৃতীয়াংশ আসন সংৰক্ষণৰ আইনৰ দাবীত হোৱা আন্দোলনত তেওঁ নেতৃত্ব দিছিল

 প্ৰাৰম্ভিক জীৱন আৰু শিক্ষা 
১৯২৪ চনৰ ৮ জানুৱাৰীত পশ্চিমবংগৰ কলিকতাত গীতা মুখোপাধ্যায়ে জন্মগ্ৰহণ কৰিছিল ১৯৪২ চনৰ ৮ নৱেম্বৰত তেওঁ বিশ্বনাথ মুখোপাধ্যায়ৰ সৈতে বিবাহপাশত আবদ্ধ হয়

মুখোপাধ্যায়ে কলিকতাৰ আশুতোষ কলেজৰ পৰা বাংলা সাহিত্যত স্নাতক ডিগ্ৰী লাভ কৰে ১৯৪৭ চনৰ পৰা ১৯৫১ চনলৈকে তেওঁ বঙ্গীয় প্ৰাদেশিক ছাত্ৰ ফেডাৰেচনৰ সম্পাদিকা আছিল

 কৰ্মজীৱন 
তেওঁ ১৯৪৬ চনত প্ৰথমবাৰৰ বাবে ভাৰতৰ কমিউনিষ্ট পাৰ্টি (...)ৰ বংগ ৰাজ্য পৰিষদৰ সদস্য হিচাপে নিৰ্বাচিত হৈছিল তেওঁ 'গীতাদি' নামেৰে জনপ্ৰিয়তা লাভ কৰিছিল তেতিয়াৰ পৰা তেওঁ পশ্চিমবংগৰ পাঁশকুড়াৰ পৰা প্ৰতিটো লোকসভা নিৰ্বাচনত জয়ী হৈছিল আৰু ২০০০ চনত তেওঁৰ মৃত্যুৰ আগলৈকে এগৰাকী অগ্ৰণী নাৰীৰ ভূমিকা পালন কৰিছিল

তেওঁ ১৯৮০ চনত সপ্তম লোকসভা নিৰ্বাচনত নিৰ্বাচিত হৈছিল আৰু ১৯৮০-৮৪ সময়কালত তেওঁ যি যি দায়িত্ব পালন কৰিছিল, সেইবোৰ হল:
 সদস্য, ৰাজহুৱা উদ্যোগ সমিতি
 সদস্য, অনুসূচিত জাতি আৰু অনুসূচিত জনজাতিৰ কল্যাণ সমিতি
 সদস্য, ফৌজদাৰী আইন (সংশোধনী) বিধেয়কৰ যুটীয়া সমিতি, ১৯৮০
১৯৮১ চনৰ পৰা তেওঁ ভাৰতৰ কমিউনিষ্ট পাৰ্টিৰ জাতীয় কাৰ্যনিৰ্বাহী কমিটিৰ সদস্য আছিল

১৯৯৯ চনত ত্ৰয়োদশ লোকসভা নিৰ্বাচনত তেওঁ সপ্তম বাৰৰ বাবে নিৰ্বাচিত হৈছিল তেওঁৰ কৰ্মজীৱন প্ৰায় চাৰে পাঁচ দশকজুৰি বিস্তৃত আছিল অৱশ্যে, লোকসভা নিৰ্বাচনত মহিলাসকলৰ বাবে আসন সংৰক্ষণত তেওঁৰ ইতিবাচক ভূমিকাই তেওঁক লাইমলাইটলৈ আনিছিল বাৰ্লিনৰ মহিলা আন্তঃৰাষ্ট্ৰীয় গণতান্ত্ৰিক ফেডাৰেচনৰ সচিবালয়ৰ সদস্য হোৱাৰ উপৰিও তেওঁ ৰাষ্ট্ৰীয় গ্ৰাম্য শ্ৰম আয়োগ, মহিলা আয়োগ, ৰাষ্ট্ৰীয় শিশু বৰ্ড, প্ৰেছ কাউন্সিলৰ সদস্য আৰু ৰাষ্ট্ৰীয় মহিলা ফেডাৰেচনৰ উপ-সভানেত্ৰীও আছিল তেওঁ মহিলা সংৰক্ষণ বিধেয়কৰ খচৰা প্ৰস্তুত কৰা যুটীয়া সংসদীয় সমিতিৰ নেতৃত্ব দিছিল 

ৰাজনৈতিক জীৱনৰ উপৰিও গীতা মুখোপাধ্যায়ে শিশুসকলৰ বাবে কেইখনমান গ্ৰন্থও ৰচনা কৰিছিল, যাৰ ভিতৰত ভাৰত উপকথা (ভাৰতৰ লোককথা), ছোটোদেৰ ৰবীন্দ্ৰনাথ (শিশুসকলৰ বাবে ঠাকুৰ) আৰু হে অতীত কথা কও আদি উল্লেখযোগ্য তেওঁ ব্ৰুনো এপিটজৰ ১৯৫৮ চনৰ ধ্ৰুপদী উপন্যাস নেকেড এমং উলভছ বঙালী ভাষালৈ অনুবাদ কৰিছিল

 মৃত্যু 
২০০০ চনৰ ৪ মাৰ্চ তাৰিখে, এক গুৰুতৰ হৃদৰোগে আক্ৰান্ত হৈ মুখোপাধ্যায়ে ইহলীলা সম্বৰণ কৰে ভাৰতৰ তদানীন্তন প্ৰধানমন্ত্ৰী অটল বিহাৰী বাজপেয়ীয়ে তেওঁৰ শোকবাৰ্তাত কয় "শ্ৰীমতী মুখোপাধ্যায়ে দৃঢ়তা আৰু নিষ্ঠাক মূৰ্ত কৰি তুলিছিল তেওঁ আছিল নাৰী সবলীকৰণৰ এক উজ্জ্বল নিদৰ্শন তেওঁৰ জীৱন ভৱিষ্যত প্ৰজন্মৰ বাবে বিশেষকৈ মহিলাসকলৰ বাবে এক প্ৰেৰণা হিচাপে থাকিব" 

 তথ্য সংগ্ৰহ 

শ্ৰেণী:মৃত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতীয় সাহিত্যিক
শ্ৰেণী:ভাৰতীয় শিক্ষাবিদ
শ্ৰেণী:বঙালী ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:মহিলা ৰাজনীতিবিদ
শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
গীতা হাতীকাকতি () এগৰাকী অসমীয়া গীতিকাৰ, কবি আৰু সাহিত্যিক আছিল তেখেত আকাশবাণীৰ স্বীকৃতিপ্ৰাপ্ত গীতিকাৰ আছিল তেখেতে এখনি পানচৈ উটি যায় আহা না, তৰা আখৰে কবিতা লিখি, জোন জ্বলে সপোনৰ, সোণফুল যেন ৰ'দৰ পখিলা, নিলগতে থাকা নাহিবা কাষলে আদি গীত ৰচনা কৰিছিল তেখেতে ১৯৯০ চনত প্ৰথম প্ৰকাশ হোৱা আধাৰ আলোচনীৰো সম্পাদিকাৰূপে কাৰ্যনিৰ্বাহ কৰিছিল ২০০৪ চনত অসম চৰকাৰে গীতিকাৰগৰাকীক সাহিত্যিক পেন্সন আৰু ২০১৬ চনত শিল্পী বঁটা প্ৰদান কৰে

জন্ম আৰু পৰিয়াল
১৯৪৩ চনৰ ২৬ অক্টোবৰত গীতা হাতীকাকতিৰ জন্ম হৈছিল জন্মস্থান আছিল যোৰহাট তেখেতৰ পিতৃ আছিল অধিবক্তা যদুনাথ বৰুৱা মাতৃ আছিল কমলিনী দেৱী 

শিক্ষাজীৱন
যোৰহাট দেৱীচৰণ বৰুৱা প্ৰাথমিক বালিকা বিদ্যালয়, যোৰহাট চৰকাৰী ছোৱালী উচ্চ বিদ্যালয় আৰু  শ্বিলঙৰ লেডীকীন গাৰ্লচ কলেজৰ পৰা তেখেতে শিক্ষাগ্ৰহণ কৰে

গীত চৰ্চা
গীতা হাতীকাকতিয়ে সাত বছৰ বয়সতে প্ৰথম দুটা কবিতা লিখিছিল কবিতাৰ শিৰোনাম আছিল বনগুটি আৰু আকাশ সপ্তম-অষ্টম শ্ৰেণীত থাকোতেই কবিতা হিচাপে লিখা 'অ'মোৰ আকাশী ঐ নীলাকৈ আঁচলত তোৰ...' গীতটোৱে তেওঁৰ কলেজীয়া সময়ত শ্বিলঙত জনপ্ৰিয়তা লভিছিল একেটা গীতে যোৰহাটত আন্তঃকলেজ সংগীত প্ৰতিযোগিতাত প্ৰথম স্থান পাইছিল চৰকাৰৰ কুৰিদফীয়া আঁচনিৰ ওপৰত লিখা এখন সংগীতালেখ্যৰ জৰিয়তে গীতা হাতীকাকতি পুৰুষোত্তম দাসৰ সান্নিধ্যলৈ আহে পুৰুষোত্তম দাস সেইসময়ৰ আকাশবাণী গুৱাহাটী কেন্দ্ৰৰ সংগীত বিভাগৰ প্ৰযোজক আছিল ১৯৭৬ চনত গীতা হাতীকাকতিয়ে গুৱাহাটী অনাতাঁৰ কেন্দ্ৰৰ পৰা গীতিকাৰ হিচাপে স্বীকৃতি পায় 

অসমৰ কলা আৰু চলচ্চিত্ৰ সমালোচক উৎপল মেনাৰ সৈতে হোৱা এটা বিশেষ সাক্ষাৎকাৰত গীতিকাৰগৰাকীয়ে কৈছিল-

অসমীয়া কথাছবি ৰাংঢালীৰ বাবেও গীতা হাতীকাকতিয়ে গীত ৰচনা কৰিছিল

কেইটিমান গীত

প্ৰকাশিত গ্ৰন্থ
গীতা হাতীকাকতিয়ে মুঠ ঊনৈশখন গ্ৰন্থ ৰচনা কৰিছিল তেখেতৰ ৰচনাই গীতকে ধৰি গল্প, কবিতা, প্ৰবন্ধক সামৰি লৈছিল তেওঁৰ ১৯ খন গ্ৰন্থই হৈছে তেওঁৰ স্ব-প্ৰকাশিত 

গীত সংকলন
 কেক্টাচৰ গীত
 তিনিকুৰি গীত
 গীত মোৰ চিত
 নিৰ্জনতাৰ গীত
 অ' মোৰ গীতৰ ভাষা
 সুৰৰ আকাশ বিচাৰি
 এজাক গানৰ চৰাই
 গীতা হাতীকাকতিৰ সমবেত
 সূৰুজমুখীৰ পাহিত জ্বলে
কবিতা সংকলন
 এবুকু সোণালী প্ৰত্যয়
 বিৱৰ্তিত সময়ৰ স'তে
 এছাটি স্নিগ্ধ বতাহ
গল্প সংকলন
 এখন আকাশৰ তলত
 পালছিগা নাও
প্ৰবন্ধ সংকলন
 মোৰ গীত, তোমাৰ সুৰ, তেওঁৰ কণ্ঠ
 লোক-সংস্কৃতি আৰু সৌন্দৰ্যবোধ
অন্যান্য
 আমাৰ সোণসেৰীয়া গীতৰ গীতিকাৰসকল (প্ৰাক্- শংকৰী যুগৰ পৰা ৰোমাণ্টিক যুগৰ প্ৰয়াত গীতিকাৰৰ বুৰঞ্জী)
 স্মৃতিৰ পাপৰিত সোঁৱৰণী সোণালী (ব্যক্তিগত অভিজ্ঞতাৰ সংকলন)
 পূৱেৰুণৰ ৰং (সংগীতালেখ্য সংকলন)

বঁটা আৰু সন্মান
২০১৬ চনত অসম চৰকাৰে গীতিকাৰগৰাকীক শিল্পী বঁটাৰে সন্মানীত কৰিছিল ২০০৪ চনত তেখেতে সাহিত্যিক পেঞ্চন লাভ কৰে

'মিতালী সংঘ'কে প্ৰমুখ্য কৰি ভালেমান সাহিত্য-সংস্কৃতি সম্পৰ্কীয় অনুষ্ঠান-প্ৰতিষ্ঠানৰ হৈতে তেওঁ সক্ৰিয়ভাৱে জড়িত আছিল

মৃত্যু
২০২০ চনৰ ২৪ নৱেম্বৰ তাৰিখে গুৱাহাটীৰ জু-ৰোডস্থিত কন্যাৰ বাসভৱনত প্ৰায় ৬:৪৬ বজাত গীতা হাতীকাকতিৰ দেহাৱসান ঘটে মৃত্যুৰ সময়ত তেখেতৰ বয়স আছিল ৭৭ বছৰ

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
 শ্ৰেণী:অসমীয়া ভাষাৰ গীতিকাৰ
শ্ৰেণী:অসমীয়া সাহিত্যিক
গীতা হৰিহৰণ (; জন্ম: ১৯৫৪) নতুন দিল্লীত বসবাস কৰা এগৰাকী ভাৰতীয় লেখক তেওঁৰ প্ৰথমখন উপন্যাস 'দ্য থাউজেণ্ড ফেচেচ অৱ নাইটে' ১৯৯৩ চনত, সৰ্বোশ্ৰেষ্ঠ প্ৰথম উপন্যাস শিতানত 'কমনৱেলথ ৰাইটাৰ্ছ্ প্ৰাইজ' লাভ কৰিছে তেওঁৰ অন্যান্য সৃষ্টিৰ ভিতৰত চুটি গল্প সংকলন 'দি আৰ্ট অৱ ডায়িং' (১৯৯৩), উপন্যাস 'দ্য ঘষ্ট অৱ বাসু মাষ্টৰ' (১৯৯৪), 'হোৱেন ড্ৰীমচ্ ট্ৰেভেল' (১৯৯৯), 'ফিউজিটিভ হিষ্ট্ৰিজ' (২০০৯) আৰু 'আই হেভ বিকাম দ্য টাইড' (২০১৯) আৰু প্ৰবন্ধ সংকলন 'অলমষ্ট হ'ম: চিটিজ এণ্ড আডাৰ প্লেচেচ' (২০১৪) উল্লেখযোগ্য

হৰিহৰণে ল'ৰা-ছোৱালীৰ কাৰণে গল্প লিখিছে আৰু সম্পাদনাও কৰিছে তেওঁ 'ছ'ৰি, বেষ্ট ফ্ৰেণ্ড' (২০১২) নামৰ শিশুৰ বাবে ৰচিত এখন গ্ৰন্থৰ সহ-সম্পাদক তেওঁ 'আ চাউথাৰ্ন হাৰভেষ্ট' (১৯৯৩), 'দ্য এছে কালেকচন ফ্ৰ'ম ইণ্ডিয়া টু পেলেষ্টাইন: এছেচ্ ইন চলিডেৰিটি' (২০১৪) সম্পাদনা কৰিছে আৰু 'বেটলিং ফ'ৰ ইণ্ডিয়া: আ চিটিজেনচ্ ৰিডাৰ' (২০১৯) সহ-সম্পাদনা কৰিছে

শেহতীয়া কৰ্মৰাজি
তেওঁৰ শেহতীয়া উপন্যাস 'আই হেভ বিকাম দ্য টাইড' ভাৰতত ২০১৯ চনত প্ৰকাশ হয় আৰু শেহতীয়াকৈ সম্পাদনা কৰা 'বেটলিং ফ'ৰ ইণ্ডিয়া: আ চিটিজেনচ্ ৰিডাৰ' (চালিম ইউছুফিৰ সৈতে সহ-সম্পাদিত) কিতাপখন 'স্পিকিং টাইগাৰে' ২০১৯ চনত প্ৰকাশ কৰিছে

প্ৰাৰম্ভিক জীৱন
গীতা হৰিহৰণৰ জন্ম ভাৰতৰ কোইম্বাটুৰত হৈছিল আৰু তেওঁ ডাঙৰ-দীঘল হৈছিল মুম্বাই আৰু মেনিলাত এই দুখন মহানগৰতে তেওঁ পঢ়া-শুনা কৰিছিল আৰু শেষত আমেৰিকা যুক্তৰাষ্ট্ৰলৈ তেওঁ পঢ়িবলৈ গৈছিল তেওঁ ১৯৭৪ চনত, বম্বে বিশ্ববিদ্যালয়ৰপৰা ইংৰাজী সাহিত্য আৰু দৰ্শন বিষয়ত কলা শাখাত স্নাতক ডিগ্ৰী লাভ কৰে আৰু ১৯৭৭ চনত কনেকটিকাটৰ 'গ্ৰেজুৱেট স্কুল অৱ কৰ্পোৰেট এণ্ড পলিটিকেল কম্যুনিকেচন', ফেয়াৰফিল্ড বিশ্ববিদ্যালয়ৰপৰা 'কম্যুনিকেচন' বিষয়ত কলা শাখাত স্নাতকোত্তৰ ডিগ্ৰী লয় তেওঁ ১৯৭৯ৰপৰা ১৯৮৪ চনলৈ নিউয়ৰ্কৰ 'ডব্লিউনেট চেনেল থাৰ্টিন'ত বিভাগীয় লেখক হিচাপে কাম কৰিছিল তেওঁ সমাজ বিজ্ঞান, কল্পকাহিনী আৰু মহিলা বিষয়ক অধ্যয়নত 'অৰিয়েণ্ট লংম্যান'ৰ মুম্বাই, চেন্নাই আৰু নতুন দিল্লীৰ কাৰ্য্যালয়ত কাম কৰিছিল ১৯৮৫ ৰপৰা ২০০৫ চনলৈ তেওঁ এগৰাকী স্বাধীন পেছাদাৰী সম্পাদক হিচাপে বিভিন্ন শৈক্ষিক অনুষ্ঠান-প্ৰতিষ্ঠানৰ বাবে কাম কৰিছিল

১৯৯৫ চনত হৰিহৰণে হিন্দু সংখ্যালঘু আৰু অভিভাৱকত্বৰ আইনখনক নাৰীৰ প্ৰতি বৈষম্যমূলক আখ্যা দি ইয়াৰ বিৰোধিতা কৰিছিল আৰু অভিভাৱকত্বৰ ওপৰত তেওঁ তৰা গোচৰটো ১৯৯৯ চনত উচ্চতম ন্যায়ালয় পাইছিলগৈ

কৰ্মজীৱন
হৰিহৰণে প্ৰথমে নিউয়ৰ্কৰ ৰাজহুৱা সম্প্ৰচাৰ প্ৰণালীত আৰু তাৰ পিছত ভাৰতত সম্পাদক হিচাপে প্ৰকাশন প্ৰতিষ্ঠানৰ সৈতে কাম কৰিছিল,  1954 -. (1999).      '    বৰ্তমান, তেওঁ এগৰাকী পূৰ্ণকালীন লেখক:...3.

হৰিহৰণৰ কল্পকাহিনীসমূহ ফৰাছী, ইটালিয়ান, ডাচ, গ্ৰীক, উৰ্দ্দু, ভিয়েতনামী আদি বিভিন্ন ভাষালৈ অনুবাদ হৈছে তেওঁ 'ভাৰতীয় লেখক মঞ্চ'ৰ প্ৰতিষ্ঠাপক সদস্য এই মঞ্চখনে দুটা বিভাগৰ বাবে কাম কৰে, 'ভাৰতীয় সাংস্কৃতিক মঞ্চ'- যি সাংস্কৃতিক ৰাজনীতিৰ ওপৰত গুৰুত্ব দিয়ে; আৰু 'গুফ্টগু', এক অনলাইন পত্ৰিকা যিয়ে ভাৰতত বিভিন্ন সাংস্কৃতিক, শৈল্পিক আৰু শৈক্ষিক অনুশীলন প্ৰদৰ্শন কৰে

হৰিহৰণৰ কিতাপ 'আ থাউজেণ্ড ফেচেচ অৱ নাইট' পৰম্পৰাত প্ৰাচ্যবাদী বিচাৰ সম্পৰ্কত মহিলাৰ স্থিতি সম্বন্ধীয় হৰিহৰণে নিজে যুক্তৰাজ্যত পঢ়া-শুনা কৰি উলটি আহিছিল আৰু এই উপন্যাসখনৰ বিষয় হৈছে বিদেশৰপৰা প্ৰত্যাৱৰ্তন কৰা দেৱীৰ সমকালীন ভাৰতত বাস কৰাৰ উপায় বিচৰাৰ প্ৰয়াস

গ্ৰন্থপঞ্জী
 আ থাউজেণ্ড ফেচেচ অৱ নাইট (১৯৯২)
 দি আৰ্ট অৱ ডায়িং (১৯৯৩)
 দ্য ঘষ্ট অৱ বাসু মাষ্টৰ' (১৯৯৪),
 হোৱেন ড্ৰীমচ্ ট্ৰেভেল' (১৯৯৯)
 দ্য ৱিনিং টীম (২০০৪)
 ফিউজিটিভ হিষ্ট্ৰিজ (২০০৯)
 আই হেভ বিকাম দ্য টাইড (২০১৯)

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
গীতাঞ্জলি থাপা এগৰাকী ভাৰতীয় অভিনেত্ৰী বহু ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত ছিক্কিমৰ গীতাঞ্জলি থাপাৰ বোলছবি প্ৰদৰ্শিত হোৱাৰ লগতে তেওঁৰ অভিনয় বিশেষ ভাবে সমাদৃত হৈছে কেইবাটাও ৰাষ্ট্ৰীয় আৰু আন্তৰ্জাতিক বঁটা লাভ কৰা গীতাঞ্জলিয়ে ২০১৩ চনত লায়াৰ্ছ ডাইছ নামৰ চলচ্চিত্ৰত কৰা অভিনয়ৰ বাবে ৬১তম শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে

ব্যক্তিগত জীৱন
১৯৮৮ চনৰ ১ জানুৱাৰী তাৰিখে ছিক্কিমৰ ৰাজধানী গেংটকত গীতাঞ্জলি থাপাৰ জন্ম হৈছিল তেওঁ আনুষ্ঠানিক শিক্ষাৰ পাতনি ছিক্কিমৰ টাশ্বি নামগ্যাল একাডেমীত মেলিছিল তাৰপিছত তেওঁ উচ্চ শিক্ষাৰ বাবে কলকাতালৈ যায় তেওঁ নিজকে এগৰাকী পেছাদাৰী মডেল হিচাপে প্ৰতিষ্ঠা কৰে তেওঁ অসমৰ গুৱাহাটীত অনুষ্ঠিত মেগা মিছ নৰ্থ ইষ্ট ২০০৭ সৌন্দৰ্য প্ৰতিযোগিতাত বিজয়ী হৈছিল

২০০৬ চনত স্কুলত পঢ়ি থকাৰ সময়তে গীতাঞ্জলিয়ে ইংৰাজী ভাষাৰ চুটি ছবি মিথৰ জৰিয়তে অভিনয় জীৱনৰ পাতনি মেলিছিল 
কৰ্মজীৱন
তেওঁ চলচ্চিত্ৰ জগতলৈ প্ৰৱেশ কৰাৰ আগতে নিজকে এক পেছাদাৰী মডেল হিচাপে প্ৰতিষ্ঠা কৰিছিল তেওঁ ২০১০ চনত টিনা কি চাবি বোলছবিত অভিনয় কৰিবলৈ সুযোগ পায় ইয়াৰ পিছত তেওঁ কমল কেএমৰ ছবি আই.ডিৰ মুখ্য ভূমিকাত অভিনয় কৰে ইয়াত কৰা অভিনয়ৰ বাবে তেওঁ লছ এঞ্জেলেছ চলচ্চিত্ৰ মহোৎসৱ ২০১৩ত শ্ৰেষ্ঠ পৰিৱেশক আৰু ইমাজিন ইণ্ডিয়া ২০১৩, মাদ্ৰিদত শ্ৰেষ্ঠ অভিনেত্ৰীৰ বঁটা লাভ কৰেবুচন আন্তঃৰাষ্ট্ৰীয় চলচ্চিত্ৰ মহোৎসৱকে আদি কৰি এই ছবিখন কেইবাখনো ৰাষ্ট্ৰীয় আৰু আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হয় তাৰ পিছত তেওঁ অমিত খুৰানাৰ মনচুন শ্বুটিঙত অভিনয় কৰে আৰু এই ছবিখন ক্যা চলচ্চিত্ৰ মহোৎসৱৰ মিডনাইট স্ক্ৰীনিং শিতানত প্ৰদৰ্শিত হয় তাৰপিছত তেওঁ অনুৰাগ কাশ্যপৰ দেট ডে আফটাৰ এভৰী ডেত অভিনয় কৰে ২০১৩ চনৰ মুম্বাই চলচ্চিত্ৰ মহোৎসৱত তেওঁৰ পৰৱৰ্তী ছবি গীতু মোহনদাসৰ লায়াৰ্ছ ডাইছ প্ৰদৰ্শিত হয় তাৰপিছত ছবিখন বহুতো চলচ্চিত্ৰ মহোৎসৱত প্ৰদৰ্শিত হয় বিভিন্ন পুৰস্কাৰ লাভ কৰে গীতাঞ্জলিয়ে ইয়াত কৰা অভিনয়ৰ বাবে শ্ৰেষ্ঠ অভিনেত্ৰীৰ ৬১তম ৰাষ্ট্ৰীয় চলচ্চিত্ৰ বঁটা লাভ কৰে এই ছবিখন ৮৭তম অস্কাৰ বঁটালৰ শ্ৰেষ্ঠ বিদেশী ভাষাৰ চলচ্চিত্ৰ শিতানলৈ ভাৰতৰ চৰকাৰী মনোনয়ন আছিল 

তাৰ পিছত তেওঁ অস্কাৰ বঁটা বিজয়ী নিৰ্দেশক দানিছ টানৱিকৰ ছবি টাইগাৰ্ছত পাকিস্তানী মহিলাৰ চৰিত্ৰত অভিনয় কৰে এইখন ছবি ট'ৰেণ্ট' আন্তৰ্জাতিক চলচ্চিত্ৰ মহোৎসৱ ২০১৪ ত প্ৰদৰ্শিত হয় ইয়াৰ লগতে তেওঁ কেইবাখনো বিজ্ঞাপনটো কাম কৰে তাৰে ভিতৰত উল্লেখযোগ্য হ'ল ঐশ্বৰ্য ৰায়ৰ লগত কৰা লৰিয়েলৰ বিজ্ঞাপন

শেহতীয়াকৈ তেওঁ ট্ৰেপড, কুছ ভিগে ভিগে অলফাজ, পেংটিং লাইফ আৰু বাইস্ক'পৱালাৰ দৰে ছবিত অভিনয় কৰিছে

অভিনয়

চলচ্চিত্ৰ
 চন বোলছবি চৰিত্ৰ ভাষা নোট২০১২ আই.ডি চাৰুহিন্দী শ্ৰেষ্ঠ পৰিৱেশন, লছ এঞ্জেলেছ চলচ্চিত্ৰ মহোৎসৱ ২০১৩শ্ৰেষ্ঠ অভিনেত্ৰী, ইমাজিন ইণ্ডিয়া ২০১৩, মাদ্ৰিদ২০১৩ মনচুন শ্বুটিং অনুহিন্দী  দেট ডে আফটাৰ এভৰী ডেবাছৰ ছোৱালীজনীহিন্দী২০১৪ লায়াৰ্ছ ডাইছ কমলাহিন্দী শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা শ্ৰেষ্ঠ অভিনেত্ৰী, চৰ্তুদশ বাৰ্ষিক নিউয়ৰ্ক ভাৰতীয় চলচ্চিত্ৰ মহোৎসৱ  ২০১৬ টাইগাৰ্ছ জাইনাবহিন্দী ইংৰাজীজাৰ্মান ট'ৰেণ্ট' আন্তৰ্জাতিক চলচ্চিত্ৰ মহোৎসৱ ২০১৪২০১৭ ট্ৰেপড নূৰীহিন্দী২০১৮ কুছ ভিগে ভিগে অলফাজঅৰ্চনা প্ৰধানহিন্দী পেংটিং লাইফ গেষ্ট ৰুমত থকা মহিলা গৰাকীইংৰাজীমুক্তি লাভ কৰা নাই বাইস্ক'পৱালা মিনি বসু হিন্দী

ৱেব চিৰিজ

 চন নাম চৰিত্ৰ নেটৱৰ্ক নোট  ২০১৮ চেক্ৰেড গেমছ নয়নিকা চেহগাল নেটফ্লিক্স
তথ্য উৎস

বাহ্যিক সংযোগ
 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
গীতাঞ্জলি মিশ্ৰ (ইংৰাজী:  ) হৈছে এগৰাকী ভাৰতীয় নাৰী অধিকাৰ কৰ্মী তেওঁ হৈছে নতুন দিল্লীত অৱস্থিত মহিলা অধিকাৰৰ হকে কাম কৰা বেচৰকাৰী সংস্থা ক্ৰিয়েটিং ৰিচৰ্চ ফৰ এম্পাৱাৰমেণ্ট ইন একচনৰ সহ-প্ৰতিষ্ঠাপক আৰু কাৰ্যবাহী সঞ্চালিকা গীতাঞ্জলিয়ে যৌনতা, প্ৰজনন স্বাস্থ্য, লিংগ, মানৱ অধিকাৰ আৰু লিংগভিত্তিক হিংসাৰ বিষয়সমূহৰ ওপৰত এজন কৰ্মী, অনুদান সংগ্ৰহকাৰী আৰু নীতিগত পৰ্যায়ত কাম কৰি আহিছে বৰ্তমান তেওঁ এম্নেষ্টী ইণ্টাৰনেশ্যনেল জেণ্ডাৰ টাস্ক ফ'ৰ্চ (    ), স্পটলাইট চিভিল ছ'চাইটি ৰেফাৰেন্স গ্ৰুপ (    ) আৰু এষ্ট্ৰিয়া লেচবিয়ান ফাউণ্ডেশ্যন ফৰ জাষ্টিছৰ (    ) ব'ৰ্ড সদস্য   

শেহতীয়া জীৱন আৰু কৰ্ম
গীতাঞ্জলি মিশ্ৰই কলম্বিয়া ইউনিভাৰ্চিটি মেইলমেন স্কুল অৱ পাব্লিক হেলথত এলজিবিটি () সমস্যা, যৌন অধিকাৰ আৰু জনস্বাস্থ্যৰ বিষয়ৰ এডজাণ্ট প্ৰফেচাৰ হিচাপে অধ্যাপনা কৰি আহিছে ক্ৰিয়েটিং ৰিচৰ্চ ফৰ এম্পাৱাৰমেণ্ট ইন একচন () নামৰ বেচৰকাৰী সংস্থাটো প্ৰতিস্থা আৰু যোগদান কৰাৰ পূৰ্বে তেওঁ নতুন দিল্লীৰ ফৰ্ড ফাউণ্ডেশ্যনত যৌনতা আৰু প্ৰজনন স্বাস্থ্যৰ পৰিকল্পনা বিষয়া আছিল এজন পৰিকল্পনা বিষয়া হিচাপে সেই সময়ত তেওঁ ভাৰত, নেপাল, আৰু শ্ৰীলংকাৰ বেচৰকাৰী সংস্থাসমূহক সহায় কৰিছিল, যৌন আৰু প্ৰজনন স্বাস্থ্য আৰু অধিকাৰৰ ওপৰত কাম কৰিছিল ১৯৮৯ চনত তেওঁ দক্ষিণ এছিয়ান মূলৰ মহিলাৰ ওপৰত হোৱা হিংসাৰ অন্ত পেলোৱাৰ উদ্দেশ্যে নিউয়ৰ্কত দক্ষিণ এছীয় মহিলাৰ বাবে  নামৰ এটা অলাভজনক সংস্থাৰ সহ-প্ৰতিষ্ঠাপক আছিল ইয়াৰ পূৰ্বে তেওঁ যৌন আৰু প্ৰজনন স্বাস্থ্য আৰু অধিকাৰৰ সম্পৰ্কীয় বহুচৰ্চিত বিশ্বব্যাপী সমনীয়াৰ পৰ্যালোচিত জাৰ্নেল ৰিপ্ৰডাক্টিভ হেলথ মেটাৰ্ছৰ (  ) আৰু নেদাৰলেণ্ডত প্ৰতিষ্ঠা হোৱা বিশ্বৰ আটাইতকৈ পুৰণি আন্তঃৰাষ্ট্ৰীয় মহিলা পুঁজি মামা কেছৰ ( ) বৰ্ড সমিতিৰ অধ্যক্ষ আছিল তেওঁ আমেৰিকাৰ উত্তৰ কেৰলিনাত অৱস্থিত অলাভজনক মানৱ উন্নয়ন সংস্থা এফ এইচ আই ৩৬০ৰ বৰ্ডৰ সদস্য আছিল আৰু এছচিয়েশ্বন ফৰ উইমেনছ ৰাইটছ ইন ডেভেলপমেণ্টৰ (;   '   ) বৰ্ডৰ সভানেত্ৰী হিচাপেও কাৰ্যনিৰ্বাহ কৰিছিল ইয়াৰ পূৰ্বে তেওঁ কেইবাটাও অনুষ্ঠানৰ পৰামৰ্শদাতাৰ ভূমিকা পালন কৰিছিল যেনে কৰ্ডেইডৰ () বিশেষজ্ঞ পৰামৰ্শদাতা গোট (নেদাৰলেণ্ড)ৰ সদস্য হোৱা, একচন প্লাছ কলিচন ফৰ ৰাইটছ, এডুকেচন এণ্ড কেয়াৰ ইন এইচ আই ভিএইডছ (ভাৰত)ৰ মূল সদস্য হিচাপে কাম কৰা, আৰু গ্ল'বেল ফাণ্ড ফৰ উইমেন (আমেৰিকা)ৰ আঞ্চলিক আৰু বিশ্বব্যাপী উপদেষ্টা আছিল তেওঁ যৌনতা, লিংগ, আৰু অধিকাৰৰ বিষয়ত লেখা-মেলা আৰু ২০০৫ চনত ৰাধিকা চন্দিৰমণিৰ সৈতে লগ লাগি ছেজ পাব্লিকেশ্বনৰ পৰা ,   :          নামৰ এখন গ্ৰন্থ প্ৰকাশ কৰিছিল গ্ৰন্থখনত দক্ষিণ এছিয়াৰ যৌনতা আৰু অধিকাৰ, শিক্ষা আৰু স্বাস্থ্য সেৱাৰ পৰা আৰম্ভ কৰি হিজড়া, এইডছৰ উদ্বেগ আৰু চিকিৎসা, আৰু পোষকতা আদিৰ বিষয়ে আলোচনা কৰা হৈছে     মিশ্ৰই এছিয়াৰ যৌনকৰ্মীসকলৰ অধিকাৰৰ ওপৰত কেইবাখনো শৈক্ষিক গৱেষণা পত্ৰও লিখিছে, য'ত ২০০০ চনত হাৰ্ভাৰ্ড স্কুল অৱ পাব্লিক হেলথ, হেলথ এণ্ড হিউমেন ৰাইটছ জাৰ্নেলত প্ৰকাশিত প্ৰটেক্টিং দ্য ৰাইটছ অৱ চেক্স ৱৰ্কাৰছ: দ্য ইণ্ডিয়ান এক্সপিৰিয়েন্স আদিও অন্তৰ্ভুক্ত  তেওঁ ৰ দ্বাৰা প্ৰকাশিত     গ্ৰন্থৰো লেখিকা

গীতাঞ্জলি মিশ্ৰই আমেৰিকাৰ কলম্বিয়া বিশ্ববিদ্যালয়ৰ পৰা আন্তঃৰাষ্ট্ৰীয় বিষয়ত আৰু আমেৰিকাৰ চিৰাকিউজ বিশ্ববিদ্যালয়ৰ পৰা অৰ্থনীতিত স্নাতকোত্তৰ ডিগ্ৰী লাভ কৰিছে

তথ্য সংগ্ৰহ

শ্ৰেণী:নাৰীবাদী
শ্ৰেণী:সমাজকৰ্মী
শ্ৰেণী:সাহিত্যিক
শ্ৰেণী:ভাৰতীয় নাৰী
গীতাঞ্জলি লাল   (; জন্ম: গীতাঞ্জলি দেশাই; ৫ নৱেম্বৰ ১৯৪৮) এগৰাকী ভাৰতীয় কথক নৃত্যশিল্পী আৰু কৰিঅগ্ৰাফাৰ কথকৰ ক্ষেত্ৰখনলৈ আগবঢ়োৱা সেৱাৰ বাবে ২০০৭ চনত তেওঁক সংগীত নাটক একাডেমী বঁটাৰে পুৰস্কৃত কৰা হয়
কৰ্মজীৱন
২০০৯ চনৰ পৰা ২০১২ চনলৈকে তেওঁ কথক কেন্দ্ৰৰ ৰেপাৰ্টৰীৰ মুৰব্বী আৰু সঞ্চালকৰ পদত অধিষ্ঠিত হৈ আছিল তেওঁ দূৰদৰ্শন আৰু নতুন দিল্লীৰ ইণ্ডিয়ান কাউন্সিল ফৰ কালচাৰেল ৰিলেচনৰ শীৰ্ষ পৰ্যায়ৰ শিল্পী

কথকত গীতাঞ্জলিৰ অভিনয় আৰু জয়পুৰ ঘৰানাৰ অন্যান্য বৈশিষ্ট্য, যেনে লয়কাৰী, জটিল ছন্দৰ আৰ্হিৰ পদ সঞ্চালনৰ বাবে সুপৰিচিত ২০০১ চনত গীতাঞ্জলি লালে কচ্ছৰ কৰুণ ভূমিকম্প, নিউয়ৰ্কৰ ৱৰ্ল্ড ট্ৰেড চেণ্টাৰৰ যুগ্ম টাৱাৰত আক্ৰমণ আৰু অমিতাভ বচ্চন অভিনীত জনপ্ৰিয় টিভি কুইজ শ্ব' কৌন বনেগা ক্ৰোৰপতি ওপৰত আধাৰিত নিজৰ কল্পনাপ্ৰসূত কৰিঅগ্ৰাফীৰে দৰ্শকক সন্মোহিত কৰিছিল

গীতাঞ্জলিয়ে প্ৰভাত মুখাৰ্জীৰ কাশ্মিৰী পূৰ্ণদৈৰ্ঘ্য ছবি শায়েৰ-এ-কাশ্মীৰ মজহুৰত (১৯৭২)   অভিনেতা বলৰাজ সাহানী, পৰীক্ষিত সাহনী, প্ৰাণৰ সৈতে  মুখ্য চৰিত্ৰত অভিনয় কৰিছিল

সন্মান
২০০৭: সংগীত নাটক একাডেমী বঁটা (কথক)

তথ্য সংগ্ৰহ

শ্ৰেণী:ভাৰতীয় নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় মহিলা কৰিঅ'গ্ৰাফাৰ
গীতাঞ্জলি শ্ৰী () (তেখেত গীতাঞ্জলি পাণ্ডে নামেৰেও জনাজাত, আৰু তেখেতে মাকৰ প্ৰথম নাম শ্ৰীক শেষ নাম হিচাপে লৈছে) ) (জন্ম ১৯৫৭) ভাৰতৰ নতুন দিল্লীত বাস কৰা এগৰাকী হিন্দী ঔপন্যাসিক আৰু চুটিগল্পকাৰ গীতাঞ্জলি শ্ৰী কেইবাটাও চুটিগল্প আৰু পাঁচখন উপন্যাসৰ লেখিকা ২০০০ চনত লিখা তেখেতৰ উপন্যাস মাইক ক্ৰছৱৰ্ড বুক বঁটা,২০০১ বাবে চৰ্টলিষ্ট কৰা হয়      -  . গ্ৰন্থখনক ইংৰাজীলৈ অনুবাদ কৰিছিল নীতা কুমাৰে অনূদিত এই গ্ৰন্থখন ২০১৭ চনত নিয়োগী বুকছে পুনৰ প্ৰকাশ কৰিছিল তেখেতৰ পঞ্চমখন উপন্যাস ৰেত সমাধিৰ (২০১৮) ইংৰাজীলৈ অনুবাদ কৰিছে ডেইজি ৰকৱেলে    শিৰোনামৰ এই উপন্যাসখনে ২০২২ চনত আন্তঃৰাষ্ট্ৰীয় বুকাৰ বঁটা লাভ কৰিছে তেখেতে প্ৰেমচান্দৰ সমালোচনাত্মক গ্ৰন্থও ৰচনা কৰিছে

ব্যক্তিগত জীৱন
গীতাঞ্জলি উত্তৰ প্ৰদেশৰ বিভিন্ন চহৰত ডাঙৰ-দীঘল হৈছিল, কাৰণ তেখেতৰ পিতৃ এজন প্ৰশাসনিক বিষয়া আছিল উত্তৰ প্ৰদেশৰ এই প্ৰতিপালনৰ সময়ছোৱাত তেখেতে ইংৰাজী ভাষাত লিখিত শিশু-উপযোগী গ্ৰন্থ পঢ়াৰ সুযোগ-সুবিধা নাপাইছিল ইংৰাজী গ্ৰন্থৰ এই অভাৱটোৱে তেখেতৰ লগত হিন্দী ভাষাৰ এক চহকী সংযোগ স্থাপন কৰা বুলি দাবী কৰে 

সাহিত্যিক কৰ্মৰাজি
গীতাঞ্জলি শ্ৰীৰ প্ৰথম গল্প বেলপত্ৰ (১৯৮৭) সাহিত্যিক আলোচনী হান্সত প্ৰকাশ পাইছিল আৰু তাৰ পিছতে এখন চুটিগল্প সংকলন অনুগুঞ্জ (১৯৯১) প্ৰকাশ পাইছিল ''            '       :  ,   , 2000.   .    ,     :        

তেখেতৰ উপন্যাস মাইৰ ইংৰাজী অনুবাদে তেখেতক খ্যাতিৰ দিশে আগুৱাই লৈ যায় উপন্যাসখনত উত্তৰ ভাৰতীয় মধ্যবিত্ত পৰিয়ালৰ তিনিটা প্ৰজন্মৰ নাৰী আৰু তেওঁলোকৰ চৌপাশৰ পুৰুষসকলৰ বিভিন্ন অনুষংগ সামৰি লোৱা হৈছে ছাৰ্বিয়ান আৰু কোৰিয়ানকে ধৰি কেইবাটাও ভাষালৈ 'মাই' অনূদিত হৈছে সাহিত্য একাডেমী অনুবাদ বঁটা লাভ কৰা নীতা কুমাৰেও গ্ৰন্থখনক ইংৰাজীলৈ অনুবাদ কৰিছে আৰু বছিৰ উনৱানে ইংতিজাৰ হুছেইনৰ প্ৰস্তাৱনাৰে মাইক উৰ্দু ভাষালৈ অনুবাদ কৰিছে উপন্যাসখনৰ আন আন অনুবাদসমূহৰ ভিতৰত আছে এনি মণ্টাউটৰ ফৰাচী, আৰু ৰেইনহল্ড শ্বেইনৰ জাৰ্মান অনুবাদ 

শ্ৰীৰ দ্বিতীয়খন উপন্যাস হামাৰা শ্বাহৰ উছ বৰাছৰ আধাৰ হৈছে বাবৰি মছজিদ ভাঙি পেলোৱাৰ ঘটনা  

তেখেতৰ চতুৰ্থখন উপন্যাস খালী জগহ (২০০৬) ইংৰাজীলৈ (নিবেদিতা মেননৰ দ্বাৰা    হিচাপে), ফৰাচী (  দ্বাৰা    হিচাপে), আৰু জাৰ্মান (  আৰু   দ্বাৰা    হিচাপে) অনুবাদ কৰা হৈছে 

তেখেতৰ পঞ্চম আৰু শেহতীয়া উপন্যাস ৰেট সমাধি (২০১৮) পাঠকসকলৰ মাজত ব্যাপক চৰ্চিত গ্ৰন্থগনত কল্পনা আৰু ভাষাৰ নিৰ্মল শক্তিৰ অনুভূত হৈছে একাংশৰ মতে, এই ৰচনা অভূতপূৰ্ব গ্ৰন্থখনক ইংৰাজীলৈ ডেইজী ৰকৱেলে টম্ব অৱ ছেণ্ড হিচাপে  ফৰাচী ভাষালৈ গ্ৰন্থখন এনি মণ্টাউটে ৰেট সমাধি; অউ-ডেলা দে লা ফ্ৰণ্টিয়েৰ নামেৰে অনুবাদ কৰিছে ২০২২ চনৰ এপ্ৰিল মাহত টম্ব অৱ ছেণ্ডে আন্তঃৰাষ্ট্ৰীয় বুকাৰ বঁটা লাভ কৰে 

শৈক্ষিক প্ৰকাশন
  :         
"  :     ",       , (2), 1982       , (2), 1982,  .
"   :  ",    , (26), 25  1983.       
"      - ""      - ",    .

বঁটা আৰু সন্মান
গীতাঞ্জলি শ্ৰীয়ে ইন্দু শৰ্মা কথা সন্মান বঁটা লাভ কৰিছে

 ভাৰতৰ সাংস্কৃতিক মন্ত্ৰালয়, আৰু জাপান ফাউণ্ডেশ্যনৰ তেখেত সভ্য তেখেতে থিয়েটাৰত অংশগ্ৰহণ কৰিছে আৰু লেখক, শিল্পী, নৃত্যশিল্পী আৰু চিত্ৰশিল্পীৰে গঠিত নাট্যগোট বিভাদিৰ সৈতেও কাম কৰিছে 

গীতাঞ্জলি শ্ৰীৰ শেহতীয়া উপন্যাস ৰেট সমাধিৰ ইংৰাজী অনুবাদ  টম্ব অৱ ছেণ্ড আন্তঃৰাষ্ট্ৰীয় বুকাৰ বঁটাৰ বাবে চৰ্টলিষ্ট কৰা প্ৰথমখন হিন্দী ভাষাৰ উপন্যাস হিচাপে পৰিগণিত হয় আৰু পৰৱৰ্তী সময়ত গ্ৰন্থখনে উক্ত বঁটা লাভ কৰে

তথ্য সংগ্ৰহ

শ্ৰেণী:ঔপন্যাসিক
শ্ৰেণী:সাহিত্যিক
শ্ৰেণী:ভাৰতীয় সাহিত্যিক
শ্ৰেণী:বুকাৰ বঁটা বিজয়ী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
গীতাঞ্জলী ৰাও (; জন্ম ২০০৫) এগৰাকী ভাৰতীয়-আমেৰিকান আৱিষ্কাৰক, বৈজ্ঞানিক, লেখিকা আৰু ষ্টেম (; বিজ্ঞান, প্ৰযুক্তি, অভিযান্ত্ৰিক আৰু গণিত) প্ৰবন্ধক তেওঁ ২০১৭ চনত ডিস্ক'ভাৰি এড্যুকেশ্বন 3 ইয়ং বিজ্ঞানী চেলেঞ্জ বিজয়ী তেওঁৰ উদ্ভাৱনৰ বাবে তেওঁ 'ফৰবেছ' 30  30 হিচাপে স্বীকৃতি লাভ কৰিছে তেওঁ সমগ্ৰ দেশত পৰিচয় কৰোৱা তেওঁৰ উদ্ভাৱন আৰু "উদ্ভাৱন কৰ্মশালা"ৰ বাবে ২০২০ চনৰ 'টাইম টপ যুৱ উদ্ভাৱক' বুলি নামকৰণ কৰা হৈছে ২০২০ চনৰ ৪ ডিচেম্বৰৰ টাইম আলোচনীৰ বেটুপাতত তেওঁৰ ফটো "কিড্ অফ দ্য ইয়েৰ" হিচাপে প্ৰকাশ কৰা হৈছে 

প্ৰাৰম্ভিক জীৱন
গীতঞ্জলী কালাৰাডোৰ ল'ন ট্ৰিত বাস কৰে তেওঁ ষ্টেম() স্কুল হাইলেণ্ডচ ৰানচ্ ত অংশগ্ৰহণ কৰি বিজয়ী হয় তেওঁ মাচাচুচেটছ ইনষ্টিটিউট অফ টেকন'লজীত বংশগতি বিজ্ঞান আৰু বহুব্যাপক ৰোগ বিজ্ঞান বিভাগত অধ্যয়ন কৰিব বিচাৰে তেওঁ লিঙ্গ ব্যৱধানৰ বিষয়েও নিজৰ মত ব্যক্ত কৰিছে 

পেচা আৰু লাভ কৰা স্বীকৃতি
গীতাঞ্জলিয়ে ফ্লিণ্ট পানীৰ সংকটৰ কথা বাতৰি শুনি থাকোঁতে গম পাইছিল ইয়াৰ পিছতেই তেওঁৰ বিষয়টোৰ প্ৰতি আগ্ৰহ জন্মে আৰু তেওঁ সেই পানীত থকা লিডৰ মাত্ৰা জুখিবৰ বাবে পৰৱৰ্তী সময়ত কাৰ্বন নেনোটিউবৰ ওপৰত আধাৰিত এটা যন্ত্ৰ তৈয়াৰ কৰে টেথিছ নামৰ এই যন্ত্ৰবিধে ব্লুটুথৰ মাধ্যমেৰে তথ্য প্ৰেৰণ কৰিব পাৰে তেওঁ 3 ত এগৰাকী গৱেষক বিজ্ঞানীৰ সৈতে কাম কৰিছিল ২০১৭ চনত তেওঁ ডিছক'ভাৰী এড্যুকেচন থ্ৰী এম য়ং চাইনটিষ্ট চেলেঞ্জত তেওঁৰ টেথিছ নামৰ ব্লুটুথ ডিভাইচটোৰ বাবে বিজয়ী ঘোষিত হয় আৰু ২৫,০০০ পুৰস্কাৰ লাভ কৰে টেথিছত এটা ন ভল্টৰ বৈদ্যুতিক কোষ, এটা লীড সংবেদনশীল একক, এটা ব্লুটুথ সম্প্ৰসাৰক আৰু এটা প্ৰচেচৰ থাকে ই কাৰ্বন নেনোটিউব ব্যৱহাৰ কৰে, লীডৰ উপস্থিতিত ইয়াৰ প্ৰতিৰোধ ক্ষমতা সলনি হয়  তেওঁ মাচাচুচেটছ ইনষ্টিটিউৰ ৱেবচাইটৰ পৰা কাৰ্বন নেনোটিউবৰ বিষয়ে শিকে তেওঁ বৈজ্ঞানিক আৰু চিকিৎসা কৰ্মী সকলৰ সৈতে "টেথিছ"ৰ ব্যৱহাৰ্যতাৰ সম্ভাৱনা সম্পৰ্কে কাম কৰিবলৈ পৰিকল্পনা কৰে তেওঁ তেওঁৰ বিচাৰধাৰা ২০১৮ৰ মেকাৰ্ছ কনফাৰেন্সত উপস্থাপন কৰে আৰু ইয়াৰ জৰিয়তেও তেওঁ ২৫,০০০ লাভ কৰে

২০১৯ চনৰ পৰা গীতাঞ্জলিয়ে ডেনভাৰ পানীৰ সুবিধা সম্পৰ্কে কাম কৰি আছে আৰু অহা দুবছৰৰ ভিতৰত তেওঁ এই সম্পৰ্কে কাম কৰিব পৰাকৈ এটা নতুন ডিভাইচৰ আৰ্হি পাব বুলি আশাবাদী 

অপিয়ইড আসক্তিৰ প্ৰাথমিক চিনাক্তকৰণৰ বাবে জেনেটিক ইঞ্জিনীয়াৰিংৰ অগ্ৰগতিৰ ভিত্তিত ৰোগ-নিদানৰ সঁজুলি বিকাশৰ বাবে ২০১৯ চনৰ মে' মাহত গীতাঞ্জলিক টপ "হেলথ" পিলাৰ প্ৰাইজ ফৰ টিচিএচ ইগনাইট ইন'ভেশ্যন ষ্টুডেণ্ট চেলেঞ্জৰ বঁটা প্ৰদান কৰা হয়

তেওঁ বৰ্তমানলৈকে তিনিবাৰকৈ  মেডিয়াত তেওঁৰ বক্তব্য আগবঢ়াইছে:..?4

:..?3 ২০১৮ চনৰ ছেপ্টেম্বৰ মাহত ৰাওক আমেৰিকা যুক্তৰাষ্ট্ৰৰ পৰিৱেশ সুৰক্ষা সংস্থাই পৰিৱেশ যুৱ বঁটা আগবঢ়াই

তেওঁ এজন দক্ষ পিয়ানো বাদক তেওঁৰ মাতৃৰ মতে, গীতাঞ্জলিয়ে যেতিয়া তিনি বছৰ বয়সত অসুস্থ হৈ থকা কাৰোবাক সহায় কৰিবলৈ তেওঁ কি কৰিব পাৰে বুলি সুধিছিল; মাকে তেতিয়া সংগীত বজোৱাৰ পৰামৰ্শ দিছিল

তেওঁ বৰ্তমান স্কাউটৰ সদস্য আৰু আমেৰিকা যুক্তৰাষ্ট্ৰৰ স্কাউটিং 'ষ্টেম' কাৰ্য্যসূচী (বিজ্ঞান, প্ৰযুক্তি, অভিযান্ত্ৰিক আৰু গণিত)ৰ এজন সদস্য

ৰাও হৈছে টাইম আলোচনীৰ 'কিড অফ দ্য য়েৰ' খিতাপ লাভ কৰা প্ৰথম ব্যক্তি

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ভাৰতীয় মূলৰ আমেৰিকান
শ্ৰেণী:বিজ্ঞানী
গীতালি বৰা (; জন্ম: ১৯৭৭) অসমীয়া সাহিত্য জগতৰ এগৰাকী ঔপন্যাসিক আৰু গল্পকাৰ

কৰ্ম জীৱন
সাহিত্য সম্পাদনাৰ সৈতে জড়িত গীতালি বৰা বৰ্তমান অসম প্ৰকাশন পৰিষদৰ পৰা প্ৰকাশিত প্ৰকাশ আলোচনীৰ সহযোগী সম্পাদক হিচাপে কৰ্মৰত

সাহিত্যকৃতি
উপন্যাস
 বুদ্ধজায়া
 অন্তৰতম
 বাসনাহীনা (আগষ্ট ২০২২)
 এটি জোনাকীৰ কথকতা(২০২৩)

গল্প সংকলন
 সম্ভৱতঃ
 অৰ্গল খোলা প্ৰিয়ম্বদা
 এপল এপল
 নিৰৱধি নৈৰাঞ্জনা 
 সত্য-সূৰ্য
 গ'ডো আৰু গন্তব্যৰ গল্প

সম্পাদিত গ্ৰন্থ
আলোচনীৰ যোগে প্ৰকাশিত উপন্যাসিকা
আলোচনীত প্ৰকাশিত ধাৰাবাহিক

বঁটাসন্মান
 ২০০৮ চনত গল্প সংকলন সম্ভৱতঃ ৰ বাবে মুনীন বৰকটকী বঁটা৷ 
 গল্প সংকলন নিৰৱধি নৈৰাঞ্জনাৰ বাবে হোমেন বৰগোহাঞি সাহিত্য বঁটা৷
 উপন্যাস বুদ্ধজায়াৰ বাবে অসম সাহিত্য সভাৰ সভাপতিৰ বিশেষ সাহিত্য সন্মান৷

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া গল্পকাৰ
শ্ৰেণী:মুনীন বৰকটকী বঁটা বিজয়ী
গীতালী বৰুৱা (জন্ম: ১ জুলাই ১৯৬১) অসমীয়া সাহিত্য জগতৰ এগৰাকী কবি, ঔপন্যাসিক, গল্পকাৰ, প্ৰবন্ধকাৰ আৰু অভিনেত্ৰী 

 শিক্ষা 
বৰুৱাই গুৱাহাটী বিশ্ববিদ্যালয়ৰ পৰা কলা শাখাত স্নাতক ডিগ্ৰী লাভ কৰে

 কৰ্মজীৱন 
গীতালী বৰুৱাই তেওঁৰ প্ৰথম কাব্য সংকলন 'একুৰি অনুভূতি' (২০০২) -ৰে সাহিত্য জগতৰ পাতনি মেলে পৰৱৰ্তী সময়ত তেওঁৰ কেইবাখনো কাব্য সংকলন, গল্প সংকলন, উপন্যাস আৰু প্ৰবন্ধ সংকলন প্ৰকাশিত হয় তেওঁ তৃতীয় শ্ৰেণীত পঢ়ি থাকোঁতেই 'অভিমান' নাটকযোগে প্ৰথমবাৰৰ বাবে অভিনয় জগতত প্ৰৱেশ কৰিছিল পিছলৈ তেওঁ কেইবাখনো নাটক আৰু বোলছবিত অভিনয় কৰে

 ব্যক্তিগত জীৱন 
গীতালী বৰুৱাই ১৯৮৭ চনত প্ৰতিষ্ঠিত চিকিৎসক অখিল কুমাৰ বৰুৱাৰ সৈতে বিবাহপাশত আৱদ্ধ হয় তেওঁলোকৰ একমাত্ৰ সন্তানৰ নাম মাধুৰ্য বৰুৱা (বুকু)

 সাহিত্যকৃতি 

 বঁটা আৰু সন্মান 
 কবি কল্পদ্ৰুম বঁটা, ২০০৬
 মাইকেল মধুসূদন বঁটা, ২০০৯ (সাহিত্যৰ ক্ষেত্ৰত)
 অসম সাহিত্য সভাৰ বিষ্ণুপ্ৰসাদ ৰাভা বঁটা, ২০১২ (গল্প সংকলন:সমাবৃত)
 এনাজৰী বঁটা, ২০১৪ (উপন্যাস:অযুগ্ম সংখ্যা)
 অসম ক্ৰীড়া আৰু সাংস্কৃতিক মহোৎসৱৰ জীৱনজোৰা সাধনা বঁটা, ২০১৬
 ব্যতিক্ৰম জীৱনজোৰা সাধনা বঁটা, ২০১৯

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া গল্পকাৰ
শ্ৰেণী:অসমীয়া কবি
শ্ৰেণী:অসমীয়া প্ৰবন্ধকাৰ
শ্ৰেণী:অসমীয়া অভিনেত্ৰী
শ্ৰেণী:জীৱিত ব্যক্তি